Янгиликлар — Страница 20 — Notiqlik san'ati — Rahimboy Jumaniyozov rasmiy sayti\nNotiqlik san'ati - Rahimboy Jumaniyozov rasmiy sayti > Янгиликлар (Page 20)\n[vc_row triangle_shape="no"][vc_column][vc_column_text]Давлатимиз раҳбари бундан роппа-роса икки йил муқаддам – 2018 йил 20 май куни Андижон шаҳридаги янги уй-жойларни кўрган эди. Мазкур ҳудудда бу масала долзарб эканини инобатга олиб, қўшимча турар жойлар қуриш бўйича топшириқ берганди. Шу асосида шаҳарда йигирмата 7 қаватли, иккита 16 қаватли уй барпо этилди. Президентимиз ушбу мавзени бориб кўрди. Хонадонлардан бирида бўлиб, оила билан суҳбатлашди. Уйлар жаҳон стандартлари асосида яхлит темирбетондан зилзилага бардошли қилиб қурилган. Бинонинг ташқи деворлари энерготежамкор базальт материали билан қопланган. Интернет тармоғи, видеокузатув ускуналари ўрнатилган. Жиҳозлаш ишлари март ойида якунланиб, аҳолига тайёр ҳолда топширилди. Мазкур уйлар ҳовлисида дам олиш ва спорт майдончалари, болалар ўйингоҳлари, автотураргоҳ барпо этилган. Маълумки,...\n[vc_row triangle_shape="no"][vc_column][vc_column_text]Президент Шавкат Мирзиёев Андижон шаҳрида Digital City номли технопарк билан танишди. Яқиндагина 5,6 гектар майдонда қуриб битказилган ушбу мажмуа ахборот технологиялари ва инновацион лойиҳаларни қўллаб-қувватлаш, дастурий маҳсулотлар экспортини йўлга қўйишга қаратилган. Ҳозирда бу ерга туманлардан 328 мутахассис жалб этилган. Давлатимиз раҳбари ёшлар билан суҳбатда уларни доимий ўрганиш, изланишга чорлади. – Жуда тўғри йўлни танлагансизлар. Бу – серқирра ва истиқболли соҳа. Сизлар бошқалардан 10-15 йил олдин юришларингиз керак. Энг долзарб йўналишлар бўйича дастурий маҳсулотлар яратиб, халқимизга ва хорижликларга қулай хизматлар кўрсатиб, ҳам оилангизга, ҳам жамиятимизга наф келтиришингиз мумкин, – деди Президент. Технопаркда маҳаллий ёшлар, тадбиркорлар, янги ҳунар ўрганиш истагида бўлган фуқаролар учун кенг қулайликлар...\nГўшт нархини арзонлаштириш бўйича тавсиялар берилди\n[vc_row triangle_shape="no"][vc_column][vc_column_text]Давлатимиз раҳбари Андижон вилоятига сафари чоғида Марҳамат туманидаги “Водий ҳамкор агрофирмаси” томонидан ташкил этилган қуёнчилик кластери билан ҳам танишди. 1 гектардан зиёд майдонда ташкил қилинган мазкур кластер жорий йил 1 майдан ишга тушди. Кооперация усулида 50 та хонадонга қуёнлар тарқатилиб, улардаги одамлар бандлиги таъминланди. Шунингдек, қуён терисини ошлаш ва теридан телпак тикиш цехида 20 та иш жойи яратилади. Корхонага “Калифорния”, “Янги Зеландия”, “Фландер”, “Рекс” ва “Великан” зотли 1000 бош қуён олиб келинган бўлиб, бир йил давомида улар сони 30 минг бошга етиши кутилмоқда. Қуёнчилик кластери томонидан бир йилда жами 3 миллиард сўмликдан зиёд маҳсулот ишлаб чиқариш, 150 минг долларлик экспорт қилиш режалаштирилган. Шу ерда...\n[vc_row triangle_shape="no"][vc_column][vc_column_text]Ўзбекистон Республикаси Президенти Шавкат Мирзиёев 21 май куни Андижон вилоятига келди. Давлатимиз раҳбари дастлаб Олтинкўл туманидаги “Кўҳна водий баҳори” фермер хўжалигида бўлиб, ғалла ва ғўза ривожини кўздан кечирди. - Иқлим шароити юртимизга ўхшаш хорижий давлатларда пахтадан 70 центнергача ҳосил олишади. Қандай қилиб? Илм билан, ақл билан. Андижонда ер камлигини ҳисобга олиб, ундан икки карра самарали фойдаланиш зарур. Ишсиз, даромади етарли бўлмаган минглаб одамлар бор. Ишимизга ўшаларнинг кўзи билан баҳо беришимиз керак, - деди Президент. Давлатимиз раҳбари ғўза қатор ораларига соя экиш бўйича Андижон тажрибасини яратиш бўйича кўрсатмалар берди. - Фермер далага режа учун эмас, даромад учун кириши керак. Соя экилса, битта майдондан...\nХВФ раҳбарининг Ўзбекистон Президентига мактуби\n[vc_row triangle_shape="no"][vc_column][vc_column_text]Мамлакат тараққиётига хизмат қиладиган барча ички ва ташқи имкониятлардан тўла фойдаланиш борасида давлатимиз раҳбарининг хизматлари катта. Ана шу боис хорижлик компания ва мутахассисларнинг ҳамкорлик йўсинидаги мурожаатлари ва миннатдорчиликлари ҳам бежиз эмас. Ушбу самимиятга йўғрилган мактуб ҳам ана шундай истакларнинг ҳосиласи дейиш мумкин. Ўзбекистон Республикаси Президенти Шавкат Мирзиёев Жаноби Олийларига Муҳтарам Президент Жаноблари! COVID-19 пандемиясининг салбий оқибатлари бутун дунё ҳамжамиятига таъсир қилаётган бугунги фавқулодда шароитда мен мамлакатингиздаги қийинчилик ва хатарларни енгиб ўтишда Ўзбекистон халқи билан бирдам эканимни билдирмоқчиман. Вирус тарқалишига қарши курашиш, соғлиқни сақлаш соҳасига харажатларни ошириш, аҳоли ва бизнесни қўллаб-қувватлаш борасида Сиз томондан кўрилган тезкор чора-тадбирлар инқироз таъсирини юмшатишга хизмат қилади. Халқаро валюта фондининг...\n[vc_row triangle_shape="no"][vc_column][vc_column_text]ШЕРЗОД ҚУДРАТХЎЖАЕВ ЎзЖОКУ ректори, сиёсий фанлар номзоди, доцент Қадрли ҳамкасблар, талабалар ва абитуриентлар. Хушхабар, Устоз Хуршид Дустмухаммаднинг ноёб китоби қайта чоп этилди. Аслида ушбу китоб анча йиллар аввал нашр этилганди. Уни биринчи марта ўқиганимда менда жуда илиқ таассурот қолдирган эди. Чунки китобнинг илк саҳифасини очганингизда “Журналистикага кириш нимадан бошланади?” ёки “Ким журналист бўла олади?” деган савол худди бизга берилгандай бўлади. Бу мурожаат муаллифнинг сизни ўзи билан баробар кўриши, сиз билан суҳбатлашаётгандай ва ҳаёлингиздан ўтган, тилингизнинг учида турган саволларга жавоб бергандай бўлади. Ўзбекистон Миллий университети журналистика факультетида дарс берганимда талабалардан “Журналист бўлмоқчимисиз?” деган китобни ўқиганмисиз? – деб сўрар эдим. Ҳозир ҳам университет ректори сифатида...\nМулоқотлардан мақсад муаммоларга ечим\n[vc_row triangle_shape="no"][vc_column][vc_column_text]Мулоқот манбаи музокаралар ва муаммолар борасида ўзаро ҳамкорликларга қурилиши тайин. Ҳар бир даврнинг ўзига яраша катта ёхуд кичик муаммолари бўлади. Буни ҳал этишда ўзаро фикр алмашиш ҳамда ҳамжиҳатлик қўл келади. Ўзбекистон Республикаси Президенти Шавкат Мирзиёевнинг 17 май куни Қозоғистон Республикаси Президенти Қасим-Жомарт Тоқаев билан телефон орқали мулоқотида ҳам ана шу мақсадлар акс этди. Суҳбат аввалида давлатимиз раҳбари Қозоғистон Президентини таваллуд куни билан самимий табриклаб, унга мустаҳкам соғлик, фаровонлик ва янги зафарлар, қардош Қозоғистон халқига эса тинчлик ва равнақ тилади. Сардоба сув омборидаги фавқулодда ҳодиса оқибатларини бартараф этиш, шунингдек коронавирус инфекцияси тарқалишининг икки томонлама савдо-иқтисодий алоқаларга салбий таъсирини камайтириш бўйича йўлга қўйилган...\n[vc_row triangle_shape="no"][vc_column][vc_column_text]МОҲИДИЛ ЗИЯЕВА, Ҳалима Худойбердиева номидаги Ижод мактаби ўқитувчиси, Халқ таълими аълочиси. Ҳалима Худойбердиева номидаги она тили ва адабиёти фанларини чуқурлаштириб ўқитишга ихтисослаштирилган мактаб-интернати ўқитувчи ва ўқувчилари 17-май Ўзбекистон халқ шоири Ҳалима Худойбердиева таваллудининг 73 йиллиги муносабати билан халқимизнинг севимли шоираси пойига гулчамбарлар қўйишди. Беназир шоирамиз ҳақида Ҳалима Худойбердиева номидаги Ижод мактаби директори, элимизнинг ардоқли шоири, Ҳалима опанинг севимли шогирди Муҳаммад Исмоил қуйидагиларни айтиб ўтди: - Мана шу Ҳалима опамнинг ҳайкалларини тагига шундай ёзилган: “Бу кунларга етганлар бор, етмаганлар бор...\nБУГУН ЧЎЧИНҚИРАГАН ЭРТАГА ЧЎҚИНАДИ\n[vc_row triangle_shape="no"][vc_column][vc_column_text]Қуёшга қараб у зиё, нур сочади, ҳамма жойни ёритади, куннинг безаги у, иссиқлик манбаи десак, кулгили бўлади. Бу, ойнадек равшан. Уни исбот қилишга интилиш ландовурлик. Шундай экан, Ўзбекистонда ўзбек тили давлат тили деб чўчинқираш, шу хусусда тортишиш, ўринсиз баҳс-мунозараларни келтириб чиқаришга ҳожат бормикан? Қани, бизда журъат ва қатъият? Президентимизнинг ўзлари ўтган йили ва бу йилнинг ўзида айнан давлат тили билан бевосита ва билвосита боғлиқ бўлган қатор қарор, фармон, фармойиш ва қонун чиқазган бўлсалар, наҳотки, ана шу тарихий ҳужжатлар бизга куч таянч, асос бўлолмайди. Наҳотки, журъат ва жасорат бизда етишмайди. Тезроқ амалий ишларимизнинг натижаси кўринсин-да. Ўзбекистон Республикаси Маданият вазири Озодбек Назарбековнинг...\nТИҚХММИда ўтказилган онлайн илмий-амалий анжуман муваффақиятли якун топди\n[vc_row triangle_shape="no"][vc_column][vc_column_text]Муҳтарам Президентимизнинг Олий мажлисга мурожаатномаларида 2020 йилга “Илм, маърифат ва рақамли иқтисодиётни ривожлантириш йили” деб ном берилиши ва “Илм – фан ютуқларининг электрон платформаси, маҳаллий ва хорижий илмий ишланмалар базасини шакллантириш лозим. Ҳар бир олий таълим ва илмий-тадқиқот даргоҳи нуфузли чет эл университетлари ва илмий марказлар билан ҳамкорликни йўлга қуйиши шарт” дейилади. Мана 14 - 15 май кунлари институтида ўтказилган “Қишлоқ ва сув хўжалигининг замонавий муаммолари” мавзусидаги анъанавий XIX ёш олимлар, магистрантлар ва иқтидорли талабаларнинг илмий-амалий анжумани онлайн шаклда юқорида келтирилган замонамизнинг долзарб муаммосининг ечимига қаратилди. Анжуманда 350 дан ортиқ қишлоқ ва сув хўжалигининг замонавий муаммоларига қаратилган илмий мақолалар...


Туркиядан қайтган Пайариқ туман ҳокими карантинга олинди - 01.04.2020, Sputnik Ўзбекистон\nТуркиядан қайтган Пайариқ туман ҳокими карантинга олинди\nПайариқ туман ҳокими карантин эълон қилинмасидан аввал Туркияда хизмат сафарида бўлган. Мамлакатга қайтиши билан карантинга жойлаштирилган. 01.04.2020, Sputnik Ўзбекистон\nПайариқ туман ҳокими карантин эълон қилинмасидан аввал Туркияда хизмат сафарида бўлган. Мамлакатга қайтиши билан карантинга жойлаштирилган.\nТОШКЕНТ, 1 апр — Sputnik. Самарқанд вилояти Пайариқ туман ҳокими Дилшод Мусинов ҳозир каратинда. Бу ҳақда туман ҳокимлиги матбуот хизмати хабар қилди.\n1 Апрел 2020, 17:45\nҲоким карантин эълон қилинмасидан аввал Туркияга хизмат сафари билан кетган. Мамлакатга қайтиши билан карантинга жойлаштирилган.\n“Бугунги кунда туман ҳокими Д.Мусинов карантинда бўлиб, соғлиғида ҳеч қандай салбий ўзгаришлар йўқ ва карантин даври тугагандан сўнг яқин кунларда иш фаолиятини бошлашини маълум қиламиз”, - дейилган хабарда.\nЭслатиб ўтамиз, Ўзбекистон Вазирлар маҳкамасининг 23 мартдаги қарорига асосан, чет давлатлардан қайтган фуқаролар 14 кун давомида уйда ёки махсус белгиланган жойда изоляция шароитида бўлиш белгилаб қўйилган.


Ўзбекистон ҳамда Эрон МТЖ бош мураббийлари иштирокида матбуот анжумани ўтказилди — Ўзбекистон футбол ассоциацияси расмий сайти.\nЎзбекистон ҳамда Эрон МТЖ бош мураббийлари иштирокида матбуот анжумани ўтказилди\nЭртага яъни 11 сентябрь куни Тошкентдаги “Миллий” стадионида Ўзбекистон ҳамда Эрон миллий терма жамоалари иштирокида ўртоқлик учрашуви бўлиб ўтади. Ушбу ўйиндан олдин "International" меҳмонхонасида иккала терма жамоанинг бош мураббийлари ўртасида матбуот анжумани бўлиб ўтди.\nМатбуот анжуманининг дастлабки қисмида Эрон МТЖ бош мураббийи Карлуш Кейруш ва футболчи Масъуд Шожаилар ўз ўйинолди фикрлари билан ўртоқлашишди.\nКарлуш Кейруш: Биз эртанги Ўзбекистон МТЖга қарши ўйинни ташкил этгани учун ЎФАга миннатдорчилик билдираман. Биз ЎФА билан ажойиб ва дўстона муносабатларга эгамиз. ЎФА ҳамиша ўртоқлик учрашуви ташкил қилишни сўраганимизда йўқ демайди. Бундай ижобий ва самимий муносабат учун ташаккур. Биз яхши шаклланган тажрибали футболчилардан ташкил топган кучли жамоага қарши тўп сурамиз. Бу баҳс биз учун расмий мусобақалар учун катта тажриба бўлади деб ўйлайман. Эктор Купер қўл остида ажойиб футболчилар жамлангани шубҳасиз.\nБиз Осиё кубогига тайёргарликни бошлаганмиз. Бу баҳсда тажрибали футболчилар билан бирга, Эрон терма жамоасининг эртаси бўлган ёшларга ҳам имконият берамиз\nМасъуд Шожаи: Ўзбекистонда бўлиб турганимиз учун ЎФАга миннатдорчилик билдиоаман. Эртага иккита ажойиб жамоа шиддатли ўйин кўрсатишига ишонаман ва бу баҳс мухлисларда яхши таассурот қолдиради деб ўйлайман.\nКарлуш Кейруш: Сардор Азмун жаҳон чемпионатидан сўнг баъзи сабабларга кўра терма жамоани бутунлай эмас балки бир фурсатга тарк этди.Карлуш Кейруш: Сардор Азмун мендан маслаҳат сўраганида, мен уни шахсий сабаблари бўлгани учун вақтинча терма жамоага чақирмасликка рози бўлдим. Маълум вақтдан сўнг у муаммоларини ҳал этиб бўлгач яна жамоамиз сафига қайтади\nТаъкидлаб ўтишни истардимки, ЖЧдаги иштирок Осиё кубогида ёрдам бермайди. Бунинг учун биз тинимсиз меҳнат қилишимиз, футболчиларнинг иштиёқини оширишимиз шарт ва шундагина бизга чемпионлик насиб қилиши мумкин. Осиё кубогига Жанубий Корея, Япония, Ўзбекистон терма жамоалари ҳам чемпионлик учун ташриф буюришади ва улар билан ўйинлар осон бўлмаслиги аниқ. Биз кўпроқ ишласаккина мақсадга етамиз.\nМен шахсий ҳаётимдаги воқеаларни кўпҳам лозим топмайман. Лекин бир фикрни ошкор қилишим мумкинки, Ўзбекистон Эктор Куперни олиб келиб жуда ҳам тўғри қарор қабул қилди. Эрондан бошқа жамоалар билан ўйинда ўзбекистонликларга омад тилайман.\nКарлуш Кейруш: Биз Эрон футбол федерацияси билан янги шартнома тузганимиз йўқ. Биз федерация билан ҳақиқий эркаклар каби келишувга эришганмиз. Буни қоғоздагина расмийлаштириш қолган. Эрон терма жамоасида 7 йил ишлашимга сабаб бу футболчилар билан ўзаро ишончдир. Эрон билан ҳар хил натижаларга эришдик. Ижобий ва салбий. Мен футболчиларга қанчалий ишонсам улар ҳам менга шундай ишонч билан жавоб қайтаришади.\nЭрон терма жамоаси футболчилари машғулот вақтида ҳам ўйин пайтида ҳам майдонга бир хил кучли иштиёқ ва шижоат билан чиқишади.\nМасъуд Шожаи: Карлуш Кейруш терма жамоамизга келгач жамоамизнинг ўйини кучайди ва дунёда мавқеи ошди. Шу сабаб ҳам 7 йилдан бери жамоамизда ишлаб келмоқда. Бунинг учун биз ундан жуда ҳам миннатдормиз. Биз уни бошқа терма жамоага қўйиб юбормаймиз (кулади).\nШундан сўнг матбуот анжуманига Ўзбекистон миллий терма жамоаси бош мураббийи Эктор Купер ва футболчи Отабек Шукуровлар ташриф буюришди.\nЭктор Купер: Эртага мен иккинчи расмий ўйинда жамоани майдонга олиб тушаман. Шу ўринда таъкидлаб ўтишни истардимки бу ўйин ҳам биз учун синов бўлади деб айта оламан. Эртага янги футболчилар ҳам майдонга тушишади. Эрон терма жамоаси жуда ҳам жиддий жамоа. Карлуш Кейруш Эронни яхши шакллантирган. Мен эртага футболчилардан жамоавий ўйинни талаб қиламан. Ва кўрсатмаларимга қанчалик амал қилишларига ҳам эътиборимни қаратаман.\nОтабек Шукуров: Эртанги ўйинда биз мухлисларни хурсанд қилишга ҳаракат қиламиз.\nЭктор Купер: Бир нарсага аниқлик киритишни истайман. Биз биринчи ўйинда ҳимояни синаб кўрган бўлсак ҳам кейинги ўйинда фақат хужумни синаймиз дегани эмас. Мен мураббий сифатида ҳимоя мудофаа чизиғидаги хатоларни минимал даражага тушуришни истайман. Ҳимоя сифатли бўлса хужум ҳам шунга монанд бўлади. ФИФА рейтингида Ўзбекистон 95 ўринда бўлса, Эрон 32 ўринда турибди. Буни ҳам ҳисобга олишингизни сўрайман.\nЛегионерларимиз жамоага яқиндагина келиб қўшилишди ва уларни ҳам мен хали тўлиқ ўрганишимга вақт керак. Эрон билан ўйинда Сурия билан бўлган ўйинга нисбатан ўсиш бўлишига умид қиламан.\nОтабек Шукуров: Пенальтини ким тепишидан қатъий назар асосийси жамоага манфаат келса бўлди. Биз доим битта жамоа яъни бир бутун оила каби бир биримизни ҳурмат қиламиз.\nЭктор Купер: Мен пенальти масаласига ойдинлик киритмоқчиман. Пенальтини ким тепишини мен ҳал қиламан. Марат Бикмаевми Отабек Шукуровми менинг кўрсатмамга амалқ илиши шарт. Мен Маратга пенальти бўлса сен тепасан деб айтганман ва буни ўша вазиятда футболчилар билмасди. Бу вазият сизларга тушунмовчилик бўлиб туюлган бўлсада аслида ундай эмас\nЖамоада 2-3 тадан бир ҳил исмли футболчилар бор. Бошида озгина қийинчилик бўлсада ҳозир позициялари билан ажрата оламан. Мен Ўзбекистонга келишимдан олдин уларни фамилия бўйича ёдлаган эдим. Исмоилов ёки Кримец деб. Лекин бу ерда исми билан чақирилар экан. Анзур ёки Егор деб.\nЖамоа сардори бўлиш учун барчада имконият бор. Кимгадир сен сардор бўласан десам унда хохиш бўлмаслиги мумкин. Шу сабаб бу жараён табиий бўлиши лозим.\nМухлислардан яна бир оз сабр сўрайман. Вақт ўтгач ҳаммаси ўз ўрнига тушади. Ҳар бир мухлис терма жамоамиз жаҳон чемпионатида иштирок этишини хоҳлайди. Деспасито қўшиғида айтилганидек ҳаммаси секин-секин амалга ошади


13 декабр 2019, Тошкент вақти: 21:12\nДунёнинг қатор мустабидларини ағдарган 2011 йилда авторитар режимлар эркатойлари учун ҳатто халқаро миқёсдаги базми-жамшидлар эшиклари ёпилди.\n2011 йил Ўзбекистон биринчи оиласи учун бирмунча ёқимсиз воқеалар билан эсда қоладиган бўлди, дейиш мумкин. Бу ходисалар биринчи оиланинг икки қизи Гулнора Каримова ва Лола Каримова-Тиллаевалар билан боғлиқдир. Тугаб бораётган йилда қизларнинг кенжаси ўзи истамаган ҳолда отаси - Ўзбекистон Президенти Ислом Каримовнинг суд қарори билан диктатор дея тан олинишига сабабчи бўлди. Тўнғич қиз Гулноранинг эса, Ўзбекистон жаҳон мода оламида ўзига яраша ўринга эгалигини кўрсатиш уринишлари, унинг Нью Йоркдаги модалар шоусидан ҳайдалиши ва яна Ўзбекистондаги болалар меҳнати муаммосининг халқаро майдон кун тартибига чиқиши билан тугади.\nШвейцариянинг энг бадавлат кишилари Гулнора ва Лола\n2011 йил президент қизлари учун, умуман олганда, ёмон бошланмади. Ҳам Гулнора Каримова, ҳам Лола Каримова-Тиллаева 2010 йилда Швейцариядан баҳоси ўн миллионлаб АҚШ долларига тенг данғиллама ҳовлиларни сотиб олгани 2011 йил бошида маҳаллий матбуотда ёритилди ва швейцарияликларнинг Ўзбекистон биринчи қизларини яхшироқ таниб олишларига ҳисса қўшди. Швейцария матбуоти 2010 йилда иккала қизни мамлакатда истиқомат қилаётган энг бадавлат кишилар рўйхатига ҳам қўшган эди.\nБунда ҳокимиятни тергаб туришни одат қилган швейцарияликларда дуёндаги энг авторитар режимлардан бири ҳисобланган Ўзбекистон президенти қизлари “бунча пулни қаердан олдийкин”, деган шубҳалар ҳам пайдо бўлди, албатта.\nБундан ташқари, расман дипломат бўлишларига қарамасдан, ҳар иккала қизнинг гламур оламидаги энг сара кишилар бўлиш истаги панд берди шекилли, ғарб матбуоти уларни йил давомида тинч қўймади.\n30 минг евролик "диктатор"\nКўпдан бери Гулнора ва Лоланинг отаси - Ўзбекистон раҳбарини танқид қилиб келадиган Франциядаги Rue89 интернет нашри йил бошида эълон қилган мақолаларидан бирида яна “диктатор Ислом Каримовнинг қизи Лола Каримова” Ўзбекистоннинг имижини безаб кўрсатиш мақсадида “Ғарб, хусусан, француз зодагонлари, кино ва санъат юлдузлари иштирокида ҳашаматли зиëфатлар ва хайрия кечалари уюштирмоқда”, деб ёзди.\nЎзбекистоннинг ЮНЕСКОдаги вакили Лола Каримова-Тиллаева француз зодагон ва санъат юлдузлари учун зиёфат уюштириб туриши рост. Бу суратда француз кино юлдузи Ален Делон яна италян кино юлдузи Моника Белуччи (чапда) ва мезбони Лолахонни қучиб турибди.\nХизмат лавозими боис Парижда яшайдиган Лола Каримова-Тиллаева отасини “диктатор”, деб атаган француз журналистини апрел ойида судга берди. Ўзбекистоннинг ЮНЕСКОдаги вакили “туҳмат маълумот тарқатиш орқали ўз обрўсига путур етказган” Rue89 нашри мухбиридан маънавий зарар учун 30 минг евро ундирилишини талаб қилди.\nПрезидент қизидан бу ҳақда изоҳ олишнинг иложи бўлмади, лекин Rue89 нашридаги Ўзбекистон ҳақида мақолалар муаллифи Агустен Скалбер Озодлик билан апрел ойидаги суҳбатда ўз мақолаларини ёқлаб бундай деган эди.\n- Сайтимизда Лола Каримова ҳақида учта мақола чоп этилди. Бу мақолаларда Лола Каримованинг ОИТС каби касалликлар ëки дунë бўйлаб қашшоқликка қарши кураш, ëхуд инсон ҳақларини қўллашга оид хайрия кечалари ўтказиш орқали Ўзбекистоннинг Франциядаги имижини бўяб-бежаб кўрсатишга уринаëтганини ëзган эдик. Аслида Лола Каримованинг диктатор отаси Ўзбекистонда бу масалалар бўйича қизи тарғиб қилаëтган ишларнинг мутлақ аксини қилмоқда¸ деган эди журналист Агустен Скалбер.\nЛола Каримова-Тиллаеванинг отасини "диктатор" деб атаб, сўзини судда исботлаган француз журналисти Агустен Скалбер.\nДарвоқе, Лола Тиллаева-Каримова француз нашрини судга берганидани кейин Америкада чиқадиган Newsweek журнали ва CBSNews медиа ширкати ҳам, Ислом Каримовни дуёнинг энг мустабид диктаторлари ўнлигига қўшди.\nМай ойида Париж суди президент қизининг француз журналисти устидан шикоятини кўриб чиқишни бошлади. Албатта, Марказий Осиёдаги давлатларнинг биттасида ёки, айтайлик, Қадимги Византияда суд “нега давлатимиз раҳбарини бундай деб атайсан”, деб журналистни жарима у ёқда турсин, қамоқ жазосига ҳукм қилиб юбориши ҳам мумкин эди.\nЛекин Франция суди мустақил бўлгани учун маҳкама ишини “бошқачароқ” олиб борди. Журналистни жаримага тортиб қўя қолиш ўрнига суд аввал Ислом Каримовнинг ҳақиқатан ҳам диктатор ёки диктатор эмаслигини аниқлашга киришди.\nЖавобгар томон гувоҳ сифатида Каримов режими қурбонлари, жумладан, ўзбек қамоқларида қийноққа солинганлар, собиқ сиёсий маҳбусларни жалб қилди.\nСудда Лола Каримованинг ўзи қатнашмади. Уни ҳимоя қилган адвокат Антуан Жерме Rue89 нашри ҳимоячилари иддаоларини эшитгач “мен тухмат билан боғлиқ маҳкамага келувдим, бу ерда режим устидан халқаро маҳкама ўтказилаётганга ўхшайди”, дея тарвузи қўлтиғидан тушди.\nRue89 нашри адвокати Антуан Комте Озодлик билан суҳбатда Каримовани француз нашри ҳақоратлагани ҳақида унинг адвокати келтирган аргументларни “жуда заиф”, деб атади.\n- Лола Каримова адвокати жуда заиф аргументларни келтирди. Бу ерда у ҳақоратланганлиги даъво қилиняпти, лекин буни исботловчи далилларни улар келтира олишмади. Rue89 нашри сўз эркинлиги меъёрларига зид келадиган ҳаракат қилмаган ва прокурор ҳам буни эътироф этди,- деди Антуан Комте.\nҲукм 1 июл куни чиқди. Лола Каримова-Тиллаева адвокатининг ўз мижози талаб қилаётган 30 минг еврони ҳайрия мақсадларига ишлатиш ниятида, деган даъволари ҳам ёрдам бермади. Суд Rue89 нашри фойдасига ҳукм чиқарди.\nШундай қилиб, Лола Каримова-Тиллаева ўзи ва отаси шаънини ҳимоя қиламан, деб “қош қўйиш ўрнига, кўз чиқарди” – Фарнция суди қарори билан ўзи “диктаторнинг қизи”, Ўзбекистон Президенти Ислом Каримов эса “диктатор” дея тан олинди.\nЛекин Лола Каримова-Тиллаевага у истаган 30 минг евро келтирмаган бу кўнгилсиз ходиса кўп ўтмай бошқа бахтли воқеа билан қопланди. Президент қизи турмуш ўртоғига учинчи фарзанд, отасига бешинчи набирани тухфа қилди.\nТўнғич қиз Гулнора ҳам тинч ўтиргани йўқ. У ҳам Ўзбекистоннинг ўзида турли томошаларни уюштиришдан ташқари гламур олами орқали халқаро майдонда Ўзбекистон имижини яхшилаш уринишлари билан машғул бўлди.\nБу томошалар орасида энг эсда қолгани Ню Йоркни забт этиш ҳаракати бўлди.\nАвгуст ойида Гулнора Каримова ўзининг Guli брэнди остидаги кийимлар билан Ню Йоркдаги нуфузли модалар кўргазмасида қатнашиши ҳақида хабарлар пайдо бўлди.\nБу хабар норозилик намойишлари ҳамда "Ню Йорк пост" газеатсида "Қотил диктаторнинг қизи мода кўрсатмоқда" номли мақола билан қарши олинди.\nГулнора Каримованинг Ню Йоркни забт этиш уриниши бу йил фиаскога учради.\nАгар бу тадбир Марказий Осиёдаги битта давлат ёки Қадимги Византияда ўтказилганида норозилару "Ню Йорк пост" газетаси кўрадиганини кўрарди.\nЛекин Ню Йоркда Ўзбекистон Халқ ҳаракати, Халқаро меҳнат жамғармаси ва бошқа ташкилотлар иштирокида ўтган норозилик қатнашчилари бемалол “Эй Гулнора, 4 йил олдин мен терган пахта ҳақини бермовдинг”, “Эй Гулнора, бола меҳнатидан фойдаланишни тўхтат!” каби шиорларни кўтариб Mercedes Benz ширкати ҳомийлигидаги IMG Fashion Week тадбири ўтказиладиган Lincoln Center олдига чиқди.\n- Биз бу ерга, Гулнора Каримова Guli номли моделлари билан қатнашиши кутилаётган модалар ҳафталиги ўтказиладиган бино олдига келишимиздан мақсад Ўзбекистондаги болалар меҳнати муаммосига эътибор қаратишдир. Гулнора бундай тадбирда қатнашмаслиги керак, унинг отаси Ислом Каримов ҳар йили икки миллион ўзбек болаларини пахта далаларида ишлатади ва Ўзбекистонда инсон ҳуқуқларига оид вазият ҳамон аянчилигича қолмоқда. Шунинг учун америкаликларга бу ҳақда билдириш учун бу ерга келдик, деган эди тадбир ташкилотчиларидан бири Америка ўқитувчилари уюшмаси вакили Эбби Миллс.\nФаолларнинг саъй ҳаракатлари натижа берди ва Гулнора Каримова IMG Fashion Week тадбиридан қувилди.\nБу қарор нуфузли ташкилотлар томонидан олқишланиб, келгусида бу каби тадбирларда мустабид режимлар вакилларига ўрин берилмаслигига умид қилинди.\nЖумладан Ҳюман Райтс Уотч ташкилоти вакили Ҳю Уилямсон Озодлик билан суҳбатда бундай деди:\n"Гулнора Каримова, тўрт йил аввал терган пахтам учун ҳаққимни ҳалигача ололганим йўқ."\n- Болаларни қул қилиб ишлатиш, диссидентларни қийноққа солиш ҳеч қачон безак бўлмаган. Мода ҳафталиги шоҳсупасида репрессив ҳукумат вакилига ўрин берилмагани бу режим учун тўғри мужда йўллайди, деб умид қиламиз. Гулнора Каримова, инсон ҳуқуқлари энг абгор бўлган ўзбек режимининг асосий намояндаларидан бири ҳисобланади. Бу каби тадбирлар унинг ўзи ва отаси бош бўлган ҳукумат имижини оқлашга ёрдам беради. Бунга йўл қўйиб бўлмайди, дея ўз муносабатини билдирган эди Гулноранинг IMG Fashion Week тадбиридан ҳайдалишига ҲРУ вакили Ҳю Уилямсон.\nГулнора ҳам бўш келмади ва IMG Fashion Week кўргазмасига муқобил тарзда ўз томошасини Ню Йоркдаги "донғи" шубҳали бўлган Cipriani ресторанида ўтказди.\nЛекин инсон ҳуқуқлари фаоллари у ерда ҳам Ўзбекистон биринчи қизини тинч қўймади. Норозилик тадбирлари у ерда ҳам давом этди.\nШундай қилиб, тўнғич қизнинг ҳам Ўзбекистон обрўсини кўтараман, деб қилган ҳаракатлари Ўзбекистоннинг халқаро майдонда болалар меҳнати муаммоси билан танилишига ҳисса қўшди.\nГулнора Каримова 2011 йилги Канн кинофестивал доирасида ўтказиладиган “Кино ОИТСга қарши” тадбирида ҳам қатнаша олмади. АҚШдаги amfAR ОИТСга оид тадқиқотлар жамғармаси ташкил қиладиган тадбирнинг аввалги икки мавсумида Гулнора Каримова катта пул ҳайрия қилиш эвазига унда ҳамраис сифатида қатнашиш имконини қўлга киритга эди.\nХалқаро ташкилотларнинг бу хусусида билдирган танқиду норозиликлари amfAR нинг бу йил Гулнорани таклиф қилмаслик қарорига сабаб бўлгани айтилди.\n2011 йилда икки қизнинг ўз оталари Ўзбекистонда қурган тузумни жаҳонга овоза қилиш ҳаракатлари унчалик ўхшамади. Лекин йил охирида уларни овунтириши мумкин бўлган бир хабар чиқди – Швейцариядаги Bilan журнали яна Гулнора ва Лолани Швейцарияда яшовчи энг бадавлат кишилар рўйхатига киритди.


Парламентлар аёл раҳбарларининг навбатдаги саммити 2022 йилда Ўзбекистонда бўлиб ўтади - Darakchi\nСИЁСАТ 30.11.2021, 14:43\n2021 йил 26-30-ноябрь кунлари Олий Мажлис Сенати Раиси Т.Нарбаева бошчилигидаги Ўзбекистон Республикаси делегацияси Мадрид шаҳрида (Испания) бўлиб ўтаётган Парламентлараро иттифоқнинг 143-Ассамблеяси ишида иштирок этмоқда. Бу ҳақда Сенат Ахборот хизмати хабар қилди.\n“Демократия учун замонавий таҳдидлар: тафовутларни енгиб ўтиш ва ҳамжамиятларни барпо этиш” мавзусидаги Ассамблеяда Парламент Ассамблеясига аъзо 123 та парламент, 20 та кузатувчи давлат ва 8 та халқаро ташкилотдан 1,5 мингга яқин делегат иштирок этмоқда.\nТадбирни Испания қироли Фелипе IV очиб берди ва парламентларни демократиянинг муҳим марказий институти деб ҳисоблашини таъкидлади.\nБМТ Бош Ассамблеяси Раиси А.Шаҳид ва Бош котиби А.Гутерриш ҳам парламент дипломатиясининг устувор роли, шунингдек, БМТ битимларини амалга оширишда вакиллик органлари фаолияти муҳимлигини таъкидлади. Улар БМТ ва Парламентлараро иттифоқ ўртасидаги стратегик шерикликни янада мустаҳкамлашга содиқ эканлигини тасдиқлади.\nЯлпи мажлисда Олий Мажлис Сенати Раиси Т.Нарбаева нутқ сўзлади.\nТаъкидланганидек, бугунги кунда Президент Ш.Мирзиёев раҳбарлигида мамлакатимизда халқ фаровонлигини ошириш, аҳолининг ҳуқуқлари ва ҳимоясини таъминлашга қаратилган кенг кўламли ислоҳотлар ҳамда демократик ўзгаришлар амалга оширилмоқда.\nБу жараёнда гендер тенгликка эришиш, хотин-қизларнинг ҳуқуқ ва қонуний манфаатларини таъминлаш, жамият ва давлат ҳаётидаги ролини кучайтиришга ҳам алоҳида эътибор қаратилмоқда.\nМиллатлараро ва конфессиялараро тотувлик ва бағрикенгликни мустаҳкамлаш борасида мақсадли ишлар амалга оширилмоқда. Ёшларни мамлакат ижтимоий ҳаётига кенг жалб этиш борасида сезиларли ютуқларга эришилди.\nПарламент юқори палатаси раҳбари Т.Нарбаева ўз нутқида Парламентлараро иттифоқига аъзо мамлакатлар делегацияларини 2022 йилда Ўзбекистонда бўлиб ўтадиган Парламентлар аёл раҳбарларининг навбатдаги саммитига таклиф қилди.


«Раҳбарлар машинада юраверса, оддий одамлар пиёда юраётган йўлаклар қай аҳволдалигини билмайди-да» — Азиз Абдуҳакимов\n20:08 / 11.11.2020\nБош вазир ўринбосари Ўзбекистон шаҳарлари пиёда ва велосипедда юриш учун жуда ноқулай экани ҳақида гапирди. «Велосипедда юраман десангиз, ҳар ўн метрда ё ариқ учрайди, ё йўл бузилган бўлади, ё зина чиқиб қолади», деди у.\nБугун, 11 ноябрь куни Тошкентда вилоят ҳокимларининг туризм ва спортни ривожлантириш масалалари бўйича ўринбосарлари учун ташкил этилган ўқув-семинарининг очилиши бўлиб ўтди. Унда бош вазир ўринбосари, Туризмни ривожлантириш давлат қўмитаси раиси Азиз Абдуҳакимов ҳам иштирок этди, деб хабар бермоқда Kun.uz мухбири.\nАзиз Абдуҳакимов ўз сўзида мазкур ўқув жараёни республикада туризм ва спортни ривожлантиришда ҳамкорлик қилиш ҳамда ўзаро тажриба алмашишда фойдали бўлишини айтиб, ечимини кутаётган айрим камчиликларга ҳам тўхталди. Хусусан, кўчалардаги пиёда ва велойўлаклар қониқарсиз аҳволда эканига алоҳида урғу берди.\n«Ёшларимиз, бошқа катта ёшли аҳолимиз ҳам жисмоний машғулот билан шуғуллангиси келади. Лекин жой йўқ.\nМен ўзимнинг мисолимда айтадиган бўлсам, бир нечта вилоят раҳбарлари билан кўчаларда юриб кўрдик. Узоқ бир қишлоқни айтмаяпман, йирик шаҳарларимиздаги ҳолат ҳам юриб бўлмайдиган даражада. На югурса бўлади, на велосипедда юрса. Белгиланган йўл белгилари йўқ. Велосипедда юраман десангиз, ҳар ўн метрда ё ариқ учрайди, ё йўл бузилган бўлади, ё зина чиқиб қолади ва ҳоказо.\nСамарқандни мисол қилсак, вилоят ҳокими шаҳар ва туман раҳбарлари бир ҳафта кўчаларни пиёда айлансин, деб қарор чиқарди. Нимага вилоят ҳокими шунақа қарор қилди? Негаки, каттакон раҳбарлар машинада юраверса, оддий одамларимиз, фуқаролар пиёда юраётган йўлаклар ёки велойўлаклар қанақа ҳолатда эканини билмайди-да. Улар кўчалардан машинани ванғиллатиб ҳамма ёқни чанг бостириб ўтиб кетади. Нима дегани бу? Умуман, билмадим бу қанақа ҳолат бўлади», – деди бош вазир ўринбосари.\nАввалроқ, Азиз Абдуҳакимов бошчилигидаги ишчи гуруҳ Тошкент шаҳридаги велойўлакчаларни кўздан кечирган эди.\nПрезидент фармонига асосан, 2021 йил 1 майга қадар Ўзбекистон шаҳарлари ва ҳар бир туман марказида пиёда ва велосипедда юриш учун «Саломатлик йўлаклари» қурилади.\nБу йўлаклар умумий узунлиги 3–5 км бўлиб, ўзаро узвий боғлиқ бўлади. Уларга энерготежамкор, ҳаракат сенсорлари билан жиҳозланган ёритиш тизимлари ўрнатилади. Йўлаклар бошланиши, оралиғи ва якунини кўрсатувчи йўл белгилари ва ёруғлик қайтарувчилар билан тўлиқ таъминланади. Бунда ногиронлиги бўлган шахслар учун қулайликлар яратиш ҳам кўзда тутилган.\n08:02 / 14.10.2021\nЙил бошидан бери 7 нафар ўзбекистонлик спортчида допинг аниқланди\n«Бу йўл очилиши ҳар икки давлат учун ҳам манфаатли» – президент Сирдарёни водий билан боғловчи Тожикистон йўли ҳақида фикр билдирди\nСурхондарёдаги йўллардан бири цемент заводига қатнаётган оғир юк машиналари томонидан яроқсиз ҳолга келтирилгани айтилмоқда


Халқни эргаштирадиган шахслар назоратда\nФарғоналик инсон ҳуқуқлари ҳимоячиси Абдусалом Эргашев вилоятда халқни орқасидан эргаштириши мумкин бўлган обрўли шахслар қаттиқ назоратга олинаётганини таъкидламоқда.\nУнинг айтишича, 8 июнь куни соат 23 ларда Фарғонада анча обрўли кекса тадбиркор Обид ҳожи Ғойибов шериклари билан бир хонадондан чиқиб келаётганда уларни ортидан кузатиб юрган шахслар тўхтатган. Ўзларини вилоят ички ишлар бошқармасидан деб таништирган бу шахслар ҳожи ва шерикларини ҳеч қандай сабабсиз ИИБга олиб бормоқчи бўлган.\n“Шу кунларда бу каби воқеалар тез-тез учраб турибди. Халқ йиғиладиган жойда дарров ички ишлар ходимлари пайдо бўляпти. Бундан ташқари, катта обрўга эга кишилар ҳам назорат қилиняпти”, - деди А.Эргашев.\nА.Эргашевнинг билдиришича, назоратга олинганларнинг кўпчилиги обрўли бўлиш билан бирга ўзига яраша бой-бадавлат ҳамдир. Улар халқнинг ҳозирги аҳволи ҳақида очиқ-ойдин гапирадиган кишилар ҳисобланади.\n“Озодлик” мухбир бирмунча вақт илгари шундай инсонлардан бири бўлмиш Обид ҳожи Ғойибов билан суҳбатлашганди.\nЎзига тўқ бўлишига қарамай, нега халқ учун куйинаётгани тўғрисида сўралганида ҳожи: “Элимизнинг бугунги аҳволини кўриб жим туришга виждоним йўл қўймаяпти. Одамларимиз гадойлик, аёлларимиз мардикорлик қилиб, хор бўляпти. Уруш вақтида ҳам бу аҳволга тушмаганмиз”, - деб жавоб берганди.


Спортча руль 30 минг долларга сотилди » Скачать музыку бесплатно новинки музыки 2016-2017\nСпортча руль 30 минг долларга сотилди\nКомментариев: 0 Просмотров: 217 Дата: 11-06-2016, 20:12 Яқинда Нью Йоркда ўтказилган хайрия кимошди савдосида ғаройиб спортча руль сотилди. Momo компанияси томонидан махсус ишланган рулга машҳур актёр Пол Нюманнинг имзоси қўйилган. Кимошдидан тушган маблағ оғир касал болаларни даволашга сарфланади. Тадбирни SeriousFun хайрия ташкилоти ўтказди. Пол Нюман бу ташкилотни 1988 йилда таъсис қилган. Актёр Momo маҳсулотларини ҳамиша ёқтирганлигини таъкидлаб юрган. Унинг барча автомобилларига шу компанияга тегишли руль ўрнатилган. Momo мутахассислари, ҳаттоки, актёрга атаб Momo SeriousFun сериясини ишлаб чиқарган. Нюманнинг рули кимошдида сотилган энг қиммат лот бўлди. Momo компанияси Италиянинг Милан шаҳрида жойлашган бўлиб, автомобиллар учун жиҳоз ва эҳтиёт қисмлар ишлаб чиқаради. - деб хабар бермоқда Carzone.uz нашри.


Ташкилотда жамоа шартномаси ҳаммага зарур | NORMA.UZ\nТашкилотда жамоа шартномаси ҳаммага зарур\nБугунги кунда Ўзбекистондаги корхона, ташкилот ва муассасаларда 37 минг 457 та бошланғич касаба уюшма ташкилоти фаолият кўрсатмоқда. Улар 6 млн. 200 минг нафардан зиёд касаба уюшма аъзоларининг ижтимоий-иқтисодий манфаатлари ва меҳнат соҳасидаги ҳуқуқларини ҳимоя қилиб келмоқда.\nҲозирда мамлакатимизда 2014-2016 йиллар учун қабул қилинган жамоа шартномасининг 2015 йилда бажарилиши юзасидан меҳнат жамоаларида мажлис ва конференциялар (умумий йиғилиши) бўлиб ўтмоқда.\nЎзбекистон Республикаси Меҳнат кодексининг (кейинги ўринларда - Кодекс) IV бобига биноан жамоа шартномалари ва келишувлари ходимлар турмуш даражасини оширишнинг асосий омилларидан бири ҳамда уларнинг ижтимоий-иқтисодий манфаатлари ва меҳнат соҳасидаги ҳуқуқларининг ҳимоячисидир (жамоа шартномаси макетининг намунаси илова қилинмоқда*).\nТизимда олиб борилган амалий ишлар натижасида Жамоа шартномаларининг сифати ва натижадорлиги ошиб, 2013 йилда уларда кўзда тутилган тадбирларни бажариш учун ўрта ҳисобда бир ходимга 1 млн. 115 минг сўм сарфланган бўлса, 2015 йилга келиб 1 млн. 539,6 минг сўмдан 7 млн. сўмгачага маблағ сарфланишига эришилди. Амалдаги жамоа шартномалари ва келишувлари орқали 2014-2015 йилларда 267 минг нафардан ортиқ фуқаро ва 246 мингга яқин оилага 253,2 млрд. сўмлик ижтимоий кўмак берилди. Ижтимоий ҳимояталаб шахсларни ишга жойлаштириш масаласи бошланғич ташкилотлар назоратига олиниб, 2013-2015 йиллар мобайнида мазкур тоифадагилар учун квоталанган иш ўринларига 218 минг 857 нафар фуқаро ишга жойлаштирилишига кўмаклашилди.\nМеҳнатни муҳофаза қилиш соҳасида бошланғич ташкилотларнинг асосий эътибори ишлаб чиқаришдаги бахтсиз ҳодисалар ва касб касалликларининг олдини олишга қаратилиб, 2015 йилда жамоа шартномаларига меҳнат муҳофазаси бўйича киритилган чора-тадбирлар сони 560 мингтани ташкил қилгани ҳолда уларнинг 96,5 % бажарилишига эришилди. Бунинг натижасида корхона, ташкилот ва муассасаларда ишлаб чиқаришда жароҳатланиш ҳолатларининг олди олинмоқда. Касаба уюшмалари ходимларнинг хавфсиз ва қулай меҳнат шароитлари билан таъминланиши баробарида иш жойларида маиший ва дам олиш шароитларининг яратилиши, профилактик озиқ-овқат маҳсулотлари билан таъминланиши борасида ҳам жамоатчилик назоратини олиб бормоқдалар.\nЖамоа шартномалари иш берувчилар ва ходимлар вакили бўлмиш касаба уюшма қўмиталари ўртасида имзоланган муҳим локал ҳужжат бўлиб, ижтимоий шериклик асосида амалга оширилади. Касаба уюшмалари фаолиятининг асосини ҳам айнан ижтимоий шериклик тамойиллари ташкил этади. Корхоналарда жамоа шартномалари тузилиши қатор тамойилларга таянади.\nНима учун жамоа шартномаси иш берувчига зарур\nКўп ташкилотларнинг раҳбарлари, баъзан ходимлари ҳам жамоа шартномалари фақат йирик компанияларга зарур, бундай ҳужжатдан фойда кам, деб ҳисоблайдилар. Бироқ, бундай хулоса чиқариш тўғри-ми? Ахир, жамоа шартномаси туфайли фирма директорлари ходимларга оид бир қатор муаммоларни ҳал қилиши мумкин.\nИш берувчи ҳам бундай битим қоидаларидан фойда олиши мумкин. Жамоа шартномасининг шартларини бажара бориб, ходимлар тўсатдан бирор-бир, масалан, иш ҳақини ошириш тўғрисида талаб қўйишларидан қўрқмаслик мумкин. Шартнома иш кучига эга бўлган харажатларни режалаштириш учун ҳам қулай. Бироқ, афсуски, ҳатто агар жамоа шартномасида моддий неъматларни тақдим этиш назарда тутилган бўлса ҳам, амалдаги қонунчилик солиқ солинадиган фойдани белгилашда фирмага ўзининг барча харажатларини мазкур тўловларга киритиш ёки уларнинг катта қисмини ягона ижтимоий тўловга ҳисобламаслик ҳуқуқини бермайди.\nБундан ташқари жамоа шартномасини тузиш ва муҳокама қилиш жараёнида иш берувчи ҳамда ходимлар бир ёқададан бош чиқариб, бу ҳужжатни бевосита мулоқот тартибида ишлаб чиқишади. Бу ҳолат меҳнат жамоасида ўзаро ҳамкорлик ва баркамол муҳитни яратади ҳамда ходимлар томонидан раҳбарга нисбатан ҳурмат ва ишончни оширади.\nНима учун жамоа шартномаси ходимлар зарур?\nБугун жамоа шартномалари орқали ходимларнинг ижтимоий-иқтисодий манфаатлари ва меҳнат соҳасидаги ҳуқуқларини ҳимоялаш, меҳнатини муҳофаза қилиш, бандликка кўмаклашиш, меҳнатга ҳақ тўлаш, даромадлар ва турмуш даражаси, ижтимоий кафолатлар, меҳнаткашлар ва уларнинг оила аъзолари маънавиятини юксалтириш, соғломлаштириш, бўш вақтларини мазмунли ташкил этиш каби йўналишлардаги ишлар амалга оширилмоқда. Бундан ташқари, жамоа шартномаларига ишлаётган пенсионер, хотин-қизлар ва ёшларнинг ижтимоий-иқтисодий манфаатлари ва меҳнат соҳасидаги ҳуқуқлари ҳимоясини кучайтиришга оид янги бўлимлар киритилди.\nХодимлар учун унинг фойдали жиҳати яққол кўринади. Зеро иш берувчи жамоа шартномасида кўпгина тартибга солинмаган масалаларни қайт этади. Бунинг устига унда ходимлар учун қўшимча тўловлар ва имтиёзларнинг кафолатлари келтирилади.\nЖамоа шартномасига корхонанинг иқтисодий имкониятларини ҳисобга олган ҳолда бошқа шартлар, шу жумладан қонунлар ва бошқа меъёрий ҳужжатлар билан белгиланган меъёрлар ва қоидаларда кўрсатилганига қараганда кўпроқ имтиёзли меҳнат шароитлари ва ижтимоий иқтисодий шартлар (қўшимча таътиллар, пенсияга устамалар, транспорт ва хизмат сафари харажатлари учун компенсациялар, ходимларни ишлаб чиқаришда ҳамда уларнинг болаларини мактабда ва мактабгача тарбия муассасаларида текин ёки қисман ҳақ тўланадиган тарзда овқатлантириш, бошқа қўшимча имтиёзлар ва компенсациялар) ҳам киритилиши мумкин.\nЭнг муҳими: Кодекснинг 37-моддасига кўра: «Жамоа шартномасига иш берувчи ва ходимларнинг қуйидаги масалалар бўйича ўзаро мажбуриятлари киритилиши мумкин:\nМеҳнатга хақ тўлаш шакли, тизими ва миқдори, пул мукофотлари, нафақалар, компенсациялар, қўшимча тўловлар;\nИш вақти ва дам олиш вақти, меҳнат таътилларининг муддати;\nХодимларнинг, шу жумладан аёллар ва 18 ёшга тўлмаган шахсларнинг меҳнат шароитлари ва меҳнат муҳофазасини яхшилаш, экология жиҳатидан хавфсизликни таъминлаш;\nКорхонани ва идорага қарашли турар жойни хусусийлаштиришда ходимларнинг манфаатига риоя қилиш;\nЖамоа шартномасининг бажарилишини текшириб бориш, тарафларнинг жавобгарлиги, ижтимоий шерикчилик, касаба уюшмалари, ходимларнинг бошқа вакиллик органларига фаолият кўрсатиш учун тегишли шароит яратиб бериш».\nкасаба уюшмалари Федерацияси Кенгашининг бўлим мудири.\nМеҳнат ҳақини тартибга солиш – муҳим ва ҳаётий масала\nСинов муддатини ўтаётган ходимларга моддий ёрдам пуллари бериш мумкинми? 2. Синов муддатини ўтаётган ходимларга чорак якунлари бўйича ва байрамлар муносабати билан мукофотлар бериш мумкинми ёки уларга маълум вақт ишлагандан кейин ёҳуд синов муддати тугагандан кейин бериладими?


Яхшиева Зухра Зиятовнанинг фан доктори (DSc) диссертацияси ҳимояси ҳақида эълон > Chop qilish > OAK\nЯхшиева Зухра Зиятовнанинг\nII. Тадқиқотнинг мақсади:табиий ва техноген объектларда Pt(IV), Pd(II) ва Au(III) ионларини аниқлашда олтингугурт тутган реагентлар ва баъзи карбон кислота ҳосилаларини қўллаш ҳамда улар асосида амперометрик аниқлашнинг рационал услубини ишлаб чиқишдан иборат.\nилк бор N-метиланабазин-a-азо-b-нафтол, 4-(2-N-метиланабазиназо)-м-фенилдиамин, 4-метоксифенилкарбоксиметилдиэтилдитиокарбамат, фенил-карбоксиметилдифенилтиокарбазон реагентлари Pt(IV), Pd(II), Au(III) ионлари билан металлкомплексларининг электрокимёвий табиати аниқланган;\nэлектрооксидланишда иштирок этган деполяризаторнинг молекуласидаги электронлар сони аниқланган ва уни нодир металларнинг ионларига нисбатан махсус аналитик титрант сифатида ишлатилиши исботланган;\nPt(IV), Pd(II) ва Au(III) ионларини олтингугурт ва азот тутган органик реагентларнинг индивидуал, бинар, учламчи ва мураккаб аралашмалари билан амперометрик титрлашнинг шароитлари оптималлаштирилган;\nилк бор N-метиланабазин-a-азо-b-нафтол, 4-(2-N-метиланабазиназо)-м-фенилдиамин, 4-метоксифенилкарбоксиметилдиэтилдитиокарбамат, фенил-карбоксиметилдифенилтиокарбазон реагентлари электрооксидланишининг вольтамперометрик хоссалари ва индивидуаллиги аниқланган;\nилк бор тиоацетамид, тиомочевина, дифенилтиокарбазон, натрий диэтилдитиокарбамат, N-метиланабазин-a-азо-b-нафтол, 4-(2-N-метиланаба-зиназо)-м-фенилдиамин, 4-метоксифенил-карбоксиметилдиэтилдитиокарбамат, фенилкарбоксиметилдифенилтиокарбазон реагентлари ёрдамида Pt(IV), Pd(II) ва Au(III) ионларининг микромиқдорини техноген объектларда аниқлашда электрокимёвий усуллар ишлаб чиқилган.\nТабиий ва техноген объектларда Pt(IV), Pd(II) ва Au(III) ионларини амперометрик аниқлашда олтингугурт тутган реагентлар ва баъзи карбон кислота ҳосилаларини қўллаш бўйича олинган натижалар асосида:\nтемир ионини аналитик усулда аниқлаш учун Ўзбекистон Республикаси Интеллектуал мулк агентлигининг ихтиро патенти олинган (№ IAP 05417, 2012 й.). Натижада чиқинди сувлар анализида нодир металлар билан бирга учрайдиган темир ионини 2-нитрозо-5-метоксифенол реагенти билан аниқлаш имконини берган;\nчиқинди сувлар анализида металл ионларининг кам миқдорларини аниқлаш усули «Навоиазот» АЖ амалиётига жорий этилган («Навоиазот» АЖнинг 2015 йил 21 апрелдаги 03/3127-сон маълумотномаси). Натижада синтез қилинган реагентлар чиқинди сувлар анализида палладий микромиқдорини аниқлашда аналитик титрант сифатида қўллаш имконини берган;\nэлектрокимёвий усули ёрдамида Pd(II) ионини амперометрик титрлаш «Электрокимё заводи» АЖга жорий этилган («Электрокимё заводи» АЖнинг 2016 йил 3 ноябрдаги 266-сон маълумотномаси). Натижада ишлаб чиқилган усул синтез қилинган органик реагентлар ёрдамида нодир металл ионларини кенг диапазонда аниқлаш имконини берган;\nинверсион-вольтамперометрик ва амперометрик усуллари билан валидация ёрдамида олинган натижалар «Муборак газни қайта ишлаш заводи» МЧЖда жорий этилган («Муборак газни қайта ишлаш заводи» МЧЖнинг 2018 йил 31 майдаги 634/ТК-сон маълумотномаси). Натижада ишлаб чиқилган усул табиий ва техноген объектларда палладийнинг микро миқдорини аниқлаш имконини берган;\nолтин ва палладийнинг миқдорини импорт ўрнини босувчи кимёвий реагентлар билан амперометрик аниқлаш усули «Муборак газни қайта ишлаш заводи» МЧЖда жорий этилган («Муборак газни қайта ишлаш заводи» МЧЖ нинг 2018 йил 31 майдаги 635/ТК-сон маълумотномаси). Натижада қўлланилган аналитик реагентлар билан палладий ва олтин ионларини корхона оқава суви таркибида аниқланишнинг имконини берган;\nолтингугурт тутган органик реагентлар ва карбон кислота ҳосилали ва уларнинг Pt(IV), Pd(II), Au(III) билан ҳосил қилган металлокомплекслари амперометрик титрлаш натижалари Ф-3-142 рақамли «Ароматик ва гетероҳалқали бирикмалар асосида янги биологик фаол моддаларни мақсадли синтези, уларнинг комплекс ҳосил қилиш, ўстирувчи ва антимикроб қобилиятлари тадқиқоти» мавзусидаги лойиҳада реагент сифатида нодир металларни анализ қилишда фойдаланилган (Фан ва технологиялар агентлигининг 2017 йил 8 февралдаги ФТК-03-13/134 - сон маълумотномаси). Натижада ароматик ва гетероҳалқали бирикмаларнинг платина иони билан комплекс ҳосил қилиши электрокимёвий тадқиқ қилиниб, оптимал шароитда нодир металларни амперометрик аниқлаш учун қўллаш имконини берган.


Ўзбекистон ва дунё: дўстона ўтиришлар сизни ичкиликнинг қулига айлантириши мумкин - BBC News O'zbek\nЎзбекистон ва дунё: дўстона ўтиришлар сизни ичкиликнинг қулига айлантириши мумкин\nМелисса Ҳогенбум BBC News\nИчкилик билан боғлиқ муаммолар 54-72 ёшлилар орасида авж олиб бормоқда. Айнан 1946-1964 йилларда дунёга келган авлодда ёшликдан ичкиликка ружу қўйиш кучайган эди.\nДўстлар даврасида ичиш безарар кўринган билан вақти келиб, у қарамликка айланиб бориши мумкин, дейди соҳа мутахассислари.\nХўш, дўстлар билан вақтичоғлик учун бироз спиртли ичимлик ичиб туриш қачон алкоголизмни келтириб чиқаради?\n'Наша алкоголдан хавфсиз'ми?\nКунига бир пиёла алкогол ҳам умрингизни қисқартиради\n'Спиртли ичимликлар 7 хил саратонга сабаб бўлади'\nТуғилган кунлар, байрамлар, машина олиш, янги лавозимга кўтарилиш ёки шунчаки дам олиш кунлари… Дўстлар билан йиғилиб, бир қадаҳ май устида суҳбат қуришга сабаблар истаганча топилади.\n1950 йиллардан буён Буюк Британияда алкогол истеъмоли йилдан йилга ортиб бормоқда. Британия Соғлиқни сақлаш миллий хизмати эса 54-72 ёшлилар орасида ичкилик туфайли юзага келган касалликларга қарши курашишда кўп маблағ сарфламоқда. 2010-2011 йилларда 55-74 ёшлилардаги ичкилик билан боғлиқ хасталикларни даволаш учун 825 миллион фунт стерлинг ($1 миллиарддан зиёдроқ) сарфланган бўлса, 24 ёшдан кичиклардаги айни муаммолар учун 64 миллион фунт ($80 миллиондан кўпроқ) харж қилинган.\nИчкиликка берилиб қолганларда қуйидаги ҳолатлар юзага келади:\nОнгида нимадир уни ичишга мажбурлаётгандек туйилади;\nТонгда уйғонганда кечаги ичкиликдан сўнг юзага келган ёқимсиз ҳолатларни енгиш учун яна ичишга истак туғилади;\nҚачон ва қанча ичиш лозимлигини назорат қила олмай қолади;\nАсосий турмуш тарзи ичкилик билан боғлиқ бўлиб қолади;\nЖисмоний ва ҳаётий муаммоларига қарамай ичишдан ўзини тўхтата олмайди.\nМанба: BBC Health\nАлкоголнинг узоқ муддатли таъсири(инглиз тилида)\nТахминий ҳисоб-китобларга кўра, Британияда эркакларнинг тўққиз фоизи, аёлларнинг эса уч фоизида ичкиликка қарамлик аломатлари мавжуд.\nБироқ бирор шахсга алкоголик деган ташхисни қўйиш унчалик осон иш эмас. Ичкиликка берилиш аломатлари ва у келтириб чиқарадиган муаммолар қисқа вақт ичида кўзга ташланавермайди.\nЛондон Қироллик коллежидан алкоголизм ва гиёҳвандлик бўйича мутахассис доктор Жон Марсден одатий алкоголик "узоқ вақт давомида ҳаддан зиёд ичиб келиши"га қарамай, меҳнатга лаёқатини йўқотмаслиги мумкин, дейди.\n«Алкогол келтириб чиқарувчи муаммоларни тушуниш қийин, чунки улар бир кечада юзага келмаган. Улар узоқ вақт давомида кўзга ташланмайди ва шу сабабли ҳам алкоголизм муаммосига учрай бошлаган беморларга бир деганда ташхис қўйиш мушкул.»\nРоб С алкоголизмдан азоб чеккан беморлардан бири. Унинг бир кечада 1.5 литр ароқни сипқорган кунлари кўп бўлган.\n"Кўзимни олди қоронғилашиб кетадиган бўлиб қолганди. Кунбўйи ўзимни билмай ётардим, ҳушимга келганимда ҳеч нарсани эслолмасдим."\nУ «минерал сув идишига қуйилган ароғини ҳеч ким пайқаб қолмаслиги учун» ишга ҳаммадан барвақт келар эди.\n«Бутун офис бўйлаб идишларни яшириб чиқардим. Ҳеч ким билиб қолмайди, деб ўйлардим, аммо барибир сезиб қолишди.»\nУ ишдан айрилиб қолмаслик учун, асосан, кундузи ичар эди. Кечки пайт ичса, эртасига ишга бора олмас эди. Бундай ҳолат бир неча йил давом этди.\nШунчаки кўнгилхушлик сифатида бошланган ичкилик йиллар ўтиб, унинг оиласини парчалаб юборишига сал қолди. Робнинг ичкиликдан юз ўгирганига саккиз йил бўлди. «Ўша вақтлар энг яқин одамим ҳам ичкиликни ташла, деганда қулоқ солмаган бўлардим,» дейди у.\n«Ишдан толиққан пайтларим ичиб, дам олишга ҳаққим бор, дердим ўзимга. Тушлик вақти вино сотиб олиб, қоғоз стаканга қуйиб ичардим.»\nВақт ўтган сайин вино ароққа айланди, тушликдаги жиндек кўнгилхушлик тонгдан тунга уланиб кетадиган бўлди.\nШуурини тобора эгаллаб бораётган янги одати туфайли муддатидан аввал истеъфога чиқарилган Робнинг ичкиликка қарамлиги ортгандан ортаверади. Фақатгина рафиқаси кўчага ҳайдаб чиқариш билан таҳдид қилгандан сўнггина Alcoholics Anonymous номли алкоголикларга кўмак берувчи гуруҳни излаб боради. Ушбу гуруҳ ҳаётимни сақлаб қолди, дейди у.\nРоб бу қарамликдан азоб чеккан ягона инсон эмас. Сўнгги 10 йил ичида Англияда алкоголизм билан боғлиқ хасталиклар ташхиси нақд 63 фоизга ошган. Жигар касалликларидан вафот этаётганлар сони 20 фоизга кўпайди.\nЖигар хасталиклари мутахассиси профессор Ян Гилмор жигар касалликлари туфайли дунёдан кўз юмувчилар сони ошишда давом этишига ишонишини айтади.\nЖигар хасталикларининг аксарияти алкогол истеъмоли, гепатит ва семириш туфайли юзага келади;\nЖигарда оғриқни ҳис этувчи тўқималар мавжуд эмас. Шу сабабдан ушбу аъзода юз бераётган емирилишлар кўп ҳолларда бемор томонидан ўз вақтида сезилмайди;\nШифокорлар яқинда қонни тест қилиш орқали ичкиликнинг танага қанчалик зарар етказаётганини аниқлашнинг йўлини топдилар.\nҲаддан зиёд кўп ичаяпсизми?\nАлкогол келтириб чиқарувчи касалликлардан азоб чекадиганларнинг аксарияти ўрта ёшлилардир. Профессор Гилмор бу ҳолни сурункали ичкилик асорати билан изоҳлайди.\nБироқ у дўстлар даврасида кўп миқдорда ичувчиларнинг бари ҳам алкоголга қарам эмаслигини таъкидлайди.\n«Баъзи одамлар меъёрида ичишни билади, баъзилар эса йўқ. Агар одамлар тавсия қилингандан кўп миқдорда спиртли ичимлик истеъмол қилса, уларнинг аксариятида ўткир жисмоний, руҳий ва ижтимоий муаммолар бошланади.»\nАлкоголнинг қанчалик узоқ муддатли асоратларга сабаб бўлишини замонавий дунёда ичкиликка ҳаддан зиёд берила бошлаган 1946-1964 йилларда дунёга келган авлод мисолида кўришимиз мумкин, дейди Alcohol Concern хайрия ташкилотидан Эмили Робинсон.\nМазкур хайрия ташкилоти одамларни спиртли ичимлик ичишни назорат қилиш борасида ўйлаб кўришга ундовчи ҳаракат бошлаган.\n«Одамларнинг ҳар куни ичишга ўрганиб қолиши хавотирли ҳол. Турмуш тарзи бундай давом этса, киши ўзининг қандай қилиб ичкиликнинг қулига айланиб қолганини сезмай қолади,» дейди Эмили.\nДоктор Марсден эса одамлар ўз яқинлари ва атрофдагиларнинг ичишига эътиборли бўлиши лозим, дейди.\nАлкогол бирлиги нима ўзи?\n40 фоизли стандард пиво - 250 мл;\n13 фоизли стандард вино - 76 мл;\n40 фоизли стандард виски - 25 мл;\nБританиядаги алкогол бирлиги бўйича йўриқнома(инглиз тилида)\nПрофессор Гилмор фикрича, ҳафтасига 50 бирликка тенг миқдорда спиртли ичимлик истеъмол қиладиган эркаклар ва 35 бирлик ичадиган аёлларда алкоголизмнинг жиддий босқичи бошланган бўлади.\nБританияда белгиланган тартиб бўйича спиртли ичимлик таркибидаги тоза алкогол миқдори бирликларда ўлчанади. Бир бирлик 10 мл алкоголдан иборат. Қуйида бир бирлик алкоголни ўзида жамлаган баъзи спиртли ичимликлар миқдорини кўришингиз мумкин:\n•40 фоизли стандард пиво - 250 мл;\n•13 фоизли стандард вино - 76 мл;\n•40 фоизли стандард виски - 25 мл;\nБритания соғлиқни сақлаш хизматлари спиртли ичимликлар истеъмоли ҳафтасига 14 бирликдан ошмаслиги лозимлигини таъкидлайди. Бу 3.5 литр стандард пиво ёки 350 мл стандард ароқ деганидир.\nЎзбекистонда ҳам дўстона ўтиришлар кўпаймоқдами?\nИчиш учун баҳона кўпми ёки кам?


Футболимиз фидойиси хотирасига бағишланди / CHAMPIONAT.asia\nФутболимиз фидойиси хотирасига бағишланди\n19 май 21:12\nТеглар : ОлимпияЛочинВалерий Макагонов\nМамлакатимизда футбол ривожига улуш қўшган инсонлар кўплаб топилади.\nЎзбекистон халқ таълими аълочиси, республика тоифасидаги ҳакам Валерий Макагонов ана шундай ҳамюртларимиз сирасидан эди.\nБу инсон ўтган асрнинг 80-90 йилларида Урганч шаҳридаги спорт мактабига раҳбарлик қилган. Раҳбарлик лавозимида ишлаши баробарида, ёш спортчиларни, жумладан, ёш футболчиларнинг маҳоратини ошириш, уларни жисмонан соғлом тарзда вояга етказиш йўлида фидойилик кўрсатган. Қолаверса, футбол ҳаками сифатида ҳам элга танилганди. Бинобарин, В.Макагонов ўша дамлар собиқ иттифоқ биринчилигининг "Б" синфи, шунингдек, Ўзбекистон чемпионати доирасидаги учрашувларни моҳирлик билан бошқарган. Буни ёши улуғ "чарм тўп" ўйини ихлосмандлари яхши эслашади. Тақдир экан, футболимиз жонкуяри 1993 йили ёруғ оламни тарк этди.\nЭндиликда Хоразм вилояти Спортни ривожлантириш бош бошқармасига қарашли Спорт ўйинлари ва енгил атлетикага ихтисослаштирилган болалар-ўсмирлар спорт мактаби директори Жамолиддин Абдуллаев томонидан Валерий Макагоновнинг ёрқин хотирасига бағишлаб мусобақа уюштириш анъанага айланган. Табиийки, жорий йил ҳам бундан мустасно бўлмади. Бу гал 2008-2009 йилларда туғилган ўсмирлар устоз хотирасини ёд айлаб, яшил майдонда тўп тепишди.\nЯкуний натижаларга кўра, "Жуниор" жамоаси мусобақа ғолиблигини қўлга киритди. "Олимпия"чилар иккинчи ўрин билан кифояланишган бўлса, "Бинокор" ва "Лочин" жамоалари учинчи ўриндан жой олишди.\nҒолиб ва совриндор жамоалар тегишли даражадаги диплом, медаль ва совғалар билан тақдирландилар. Шунингдек, турнирнинг энг яхшилари – Мақсад Очилов (дарвозабон, "Жуниор"), Бекжон Рўзимбоев (ҳимоячи, "Лочин"), Жавоҳир Қўшназаров (ярим ҳимоячи, "Бинокор"), Яхшимурод Адамов (ҳужумчи, "Олимпия") ва Миржалол Омонов (энг яхши футболчи, "Жуниор") ҳам ташкилотчилар эътиборидан четда қолмади.\nИкром ХУДОЙБЕРГАНОВ, Ўзбекистон спорт фахрийси\n"Барселона" "Камп Ноу"ни реконструкция қилишга киришди 7\nЛочин Гулдаев топилмалари ёхуд Ўзбекистон U-23 таркибидаги андижонлик футболчилар ҳақида икки оғиз 10\nТимур Кападзе: "Миллий терма жамоа манфаати ҳамма нарсадан устун, лекин бизнинг имкониятларни ҳам инобатга олиш керак" 13\nДавид Сильва Карпиннинг рекордини янгилади 0\n"Олимп чўққиси"ни энг кўп забт этган афсонавий чемпионлар (Топ 10) 0


Ўзбек халқининг миллий тили ўзбек тилидир. Ўзбек сўзининг муқаддаслигига ҳамма замонларда иймон келтирган, ҳеч қачон сўзидан тонмаган, лафзига мункир келмаган, сўзни ўз фарзанди каби эъзозлаган. Бу қадим юртда, нафосату маърифатнинг кўҳна маскани бўлмиш она Туркистонимизда сўзнинг қадри ҳам, қадди ҳам азалдан баланд бўлган. Азал-азалдан инсон зоти ўз қалбидаги ҳиссиётларини, фикр-мулоҳазаларини кўнгил сандиғининг калити - тил, унинг жавоҳи- ри - сўз билан ифодалаб келади. Буюк мутафаккир Алишер Навоий сўзга шундай таъриф беради:\nСўздурки нишон берур ўликка жондур,\nСўздурки берур хабар жонга жонондин.\nБилки гуҳари шарифроқ йўқ ондин.\nОна тилини ўқитишдан мақсад ўқувчиларга ўз она тилида фикрини тўғри, аниқ, равон ифодалай олиш кўникмаларини шакллантиришдан иборат. Ҳар бир тилнинг жамият билан узвий боғлиқлиги исбот талаб қилмайдиган аксиома. У одамларнинг бир-бирлари билан ўзаро алоқа қилиш воситаси экан, жамиятнинг тилга, тилнинг эса жамиятга таъсир кучи юзага келаверади.\nЮНЕСКО маълумотларига кўра, ер шари аҳолиси икки мингдан кўпроқ тил ва шеваларда гаплашади. Бугунги кунда ер шари аҳолиси ўртасида асосан бешта - хитой, инглиз, испан, рус ва ҳинд тиллари устунлик қилаётир. Ўзбекистон мустақил бўлгач, ўзбек тилига давлат тили мақоми берилди. Лекин бу мамлакатимиз ҳудудида яшовчи бошқа миллатга оид фуқароларнинг ўз она тилларини ўрганишларига ва умуман бошқа тилларни ўрганишга эътиборни камайтирмади. Дунё халқлари орасида иқтисодий, фан ва техниканинг алоқалари қизғин тусга кирган, ҳозирги даврда ҳар бир фуқаро ўз келажагини кўзлаб, она тилидан ташқари, яна қайси тилни ўрганишни ўзи белгиламоғи керак. Жаҳон тараққиёти даражасига эришмоғимиз учун ёшларимиз камида уч тилни ўрганмоқлари лозим. Кўп тиллилик бизга аждодларимиздан қолган меросдир. Жумладан Алишер Навоий яшаган XV асрда ҳам замоннинг илғор кишилари она тилидан ташқари яна икки тилни билганлар.\nҲозирги кунда чет тилларини билиш, жумладан, инглиз тилини билиш асосий ижтимоий талаблардан биридир. Чунки дунё мамлакатларининг кўпчилигида инглиз тили асосий мулоқот тили ёки иккинчи тил сифатида ишлатилади. Юртимиз мустақилликка эришгач, чет мамлакатлар билан турли соҳаларда алоқа қилиш давр талабига айланиб бормоқда. Хизмат сафари ёки тадбиркорлик билан чет элга борган ёшлар ҳам ўз фикрларини баён қила олишлари ва суҳбатдошини тушуна олишлари керак. Шу боис чет тилларни ёшларимиз мукаммал ўрганмоқлари зарурдир.\nОдам гўдаклигида ўз она тилини атрофдагилар суҳбатини тинглаб ўрганади. Бир неча ойлигида, балким ҳеч нарса тушунмас, лекин тинглаш орқали тушуна бошлайди. Кейин гапиришни, шундан сўнгина ўқиш ва ёзишни ўрганади. Хорижий тилларни ўзлаштиришда ҳам шу ҳолатни ёдда тутиш керак. Чет тилларда айтилган қўшиқларни ҳам мароқ билан тинглаймиз. Дарсларда қўшиқлардан фойдаланиш ёки экран орқали кинофильмлардан фойдаланишнинг асосий афзаллик томони шундаки, унда ўқувчи китоб ўқигандан кўра кўпроқ маълумот олади.\nЭкран орқали тил ўрганишда эса ўқувчи ўз она тилида сўзлаётган одамнинг нутқи, оҳанги, одатлари, маданияти, ўзини тутиши, ҳис-туйғуларини ҳам кўради ҳам эшитади. Бу усуллар таълим тизимида ҳар қандай чет тилини ўрганишда қўл келади ва таълим-тарбия жараёнининг самарадорлигини оширади.\nЁшларимиз бугун нафақат инглиз тилини, балки бошқа чет тилларини ўрганишлари зарур эканликларини даврнинг ўзи талаб қилмоқда. Зеро "Тил билган - йўл топар", деб бежизга айтилмаган. Давр билан ҳамнафас ёшларгина Кучли, билимли ва бахтли бўлишлари шубҳасиздир.\nНилуфархон ИСМОИЛЖОНОВА, Ўзбекистон давлат\nжаҳон тиллари университети талабаси.


«Реал» «хоинлар»ни аниқлади\n16:50 / 26.04.2017\n«Реал» жамоаси матбуот хизмати жамоанинг бир гуруҳ фанатлари мавсумий абонементларини қоидаларни чеклаб ўтган ҳолда сотгани аниқлангани ҳақида хабар берди.\n«Реал»нинг «Барселона»га қарши учрашувидан кейин ноқонуний ҳаракатлар содир этилгани юзасидан 1450та иш очилган..\nКласико баҳсидан кейин мадридликлар клуби раҳбарияти вакиллари ҳуқуқ тартибот органлари билан ҳамкорликда иш олиб борди.\nАниқланишича, ўйиндан олдин «Реал»нинг 1500 нафарга яқин мухлиси ўз абонементларини «Барселона» фанатларига сотган. Натижада меҳмон жамоа мухлисларининг баъзилари «Реал» футболкаларини кийиб, маҳаллий мухлислар ўтирадиган трибунага кирган. Месси гол урганида эса улар шод-хуррамлик билан нишонлашган.\nАйни пайтда, «Реал» бу қоидабузарликка йўл қўйган 357 нафар мухлиснинг абонементини бекор қилди.\nИспания чемпионатининг 33-туридан ўрин олган «Реал» - «Барселона» (2:3) ўйинида Месси сўнгги дақиқада гол уриб, жамоасига ғалаба келтирганди. Шундан сўнг «Реал»нинг фанатлар трибунасида ўтирган бир қанча мухлислар унинг голини хурсандчилик билан нишонлашганди. Бу эса мадридлик мухлисларнинг эътирозига сабаб бўлганди.


Лукойл Ўзбекистон халқи олдида расман кечирим сўраши шарт - xabar.uz\nЛукойл Ўзбекистон халқи олдида расман кечирим...\n13.11.2019 08:32 1 9685\nМен қурилиш-ишлаб чиқариш ташкилотида бошлиқ бўлиб ишлаганман. Объектларда турли хил кўнгилсиз вазиятлар бўлар эди. Ишчи ходимлар, бригадир ва прорабларни койиганман, мукофот тўловидан маҳрум қилиб, ишдан бўшатишгача борганман. Аммо ҳеч қачон инсон нафсониятига тегадиган гапни гапиришга йўл қўймаганман.\nНефтгаз соҳасида ҳам ишладим. У ердаги хавфсизликка оид жиддий ҳолатлар бўлишидан хабарим бор, муаммоларни ҳал қилиш учун фақат тизимли иш олиб борсагина назоратни ушлаб туриш мумкинлигини биламан. Ундан ташқари мен ўз вақтида «Лукойл»ни илғор технологияларга эгалигини эътироф қилиб, Ўзбекистон учун керакли компаниялардан эканини айтган эдим. Шунинг учун бу ҳақда ўз фикримни очиқ билдира оламан.\nЖамиятимиз билан эса хулосаларимни бўлишмоқчиман. Бундай ҳулқ сизга баъзи ҳоким ва бошлиқларнинг атворини эслатмадими? Бу балонинг илдизи бир: совет-болшевикларча маъмурий буйруқбоз ва зўравонлик тизими онгларда халигача ҳукмрон. Моддий рағбатлантириш бўлмаганда ва ғоя билан етаклаш кучини йўқотган вақтда инсонни фақат қул эканини миясига сингдириб ишлата олиш мумкин. Атайин камчиликлар содир бўлишига йўл қўйилиб, инсон тинмай онасидан, миллатидан, келиб чиқишидан ҳақорат қилаверади, айб комплекси орқали унинг шахсияти синдирилади.\nБизга янгича бошқарув услуби керак. Янги нарса ихтиро қилмай, ғарб корпоратив маданияти ва муомала стандартларини зудлик билан жорий қилиш керак. Буни таклиф қила олмайдиган халқаро ҳамкорлар бизга керакмас. Россияда кўп корпорациялар ўзларида ғарбий услубни жорий эта олишган, аммо нега Ўзбекистонга келиб советча услубга қайтиляпти?\nРивожланган, маърифатли мамлакатларда маълум миллат ёки ирқ вакилини ҳақоратлашга нисбат бериладиган маълум сўзлар истеъмоли устидан назорат олиб борилади. Булар сабзовот, мева, ҳайвон номлари, «н» харфдан бошланадиган сўз ва ҳоказолар. Бирон миллат ва элатга таалуқли шундай сўзлар ишлатилиб қолса катта жанжал бошланади, ҳуқуқий баҳо берилади ва расмий узр сўраш талаб қилинади. Шунинг учун бу мамлакатларда корпоратив мултимаданият, одоб-аҳлоқ нормаларига жиддий аҳамият берилади.\nЛукойлда ишловчи ўзбекистонлик ишчиларни ҳақорат қилган ходимга нисбатан расмий чора кўрилиши ва Лукойлнинг ўзи Ўзбекистон халқи олдида расмий баёнот билан кечирим сўрашини талаб қиламан.\nҲа, айтганча. Ўша оқ каскали зўравонга айтиб қўйиш керак. Қишлоқда туғилмаган бўлмасам ҳам бундай вазиятда мен ҳам қишлоқданман ва бу билан фахрланаман.\nҳақорат Лукойл ҳақорати\nҲуқуқ 06/09, 17:49\nҲақорат қилганлик учун қонунда қандай жавобгарлик белгиланган?\nКоронавирус 14/04, 14:56\nКоронавирусдан тузалганларни ҳақоратлаш ҳолатлари учрамоқда — Ҳокимлик\nҲуқуқ 03/04, 01:11\n«Instagram»даги «оғзи полвон»лар ушланди (видео)\nҲуқуқ 29/03, 16:53\nОна-бола эҳсон тарқатаётган имом-хатибни омма олдида ҳақорат қилди. Ва...


Аҳоли билан учрашувлар кўтаринки руҳда ўтмоқда | Ўзбекистон Халқ демократик партияси\nАҳоли билан учрашувлар кўтаринки руҳда ўтмоқда\n2019-10-10 10:10:28 836\nНавоий шаҳридаги “Ёшлар хиёбони” ҳар қачонгидан бошқача безатилган, одамлар бирин-кетиш кириб келишяпти. Бу ерда Халқ демократик партиясининг “Бош мақсадимиз – халқимиз турмуш даражасини янада юксалтириш” шиори остида янгича усулда тарғибот тадбири ташкил этилди. Партиянинг фаол аъзолари, ота-оналар фарзандлари билан, нуроний отахону онахонлар ҳамда ёшлар ушбу тадбирда фаол қатнашишди.\nТадбирни партиянинг вилоят кенгаши раиси М.Нуруллаев кириш сўзиб билан очиб, сайловларнинг юртимиздаги демократик жараёнларни жадаллаштиришдаги аҳамияти, партиянинг янги Сайловолди дастурида белгиланаётган асосий ғоя ва вазифалар, хусусан, “Яшаш минимуми” ва “Истеъмол саватчаси” тўғрисида қонунлар қабул қилиш зарурати, тиббий хизмат сифатини яхшилаш, коммунал хизматлар тарифларини мувофиқлаштириш бўйича партия илгари сураётган ташаббуслар ҳақида маълумот берди.\nТадбир доирасида лотерея ўйини ҳам ўтказилди. Бундан ташқари, тадбир иштирокчиларига сайлов, сиёсий партиялар ва мамлакатимиз парламенти фаолияти ҳақида саволлар берилди. Саволларга биринчи ва тўғри жавоб берган қатнашчилар совғаларга эга бўлди.\n– Мен Хатирчи туманиданман, – дейди иштирокчилардан бири Лола Абдумажидов. – Қариндошимникига меҳмондорчиликка келган эдим. Шўх куй қўшиқларни эшитиб, хиёбонга келдик. Савол-жавоб ўйинида иштирок этиб, соврин эгаси сифатида партиянинг совғаларини олдим. Бундан хурсандман.\nСанъаткор ва хонандаларнинг куй ва қўшиқлари барчага кўтаринки кайфият улашди. Болалар иштирокида ўтказилган турли ноанъанавий ўйинлар кичкинтойларни хурсанд қилди.


Водийларни яёв кезганда - Народное Слово\nШУНДАЙ ЮРТДА ЯШАШ — БАХТ\nЖаннатмонанд юртда яшаяпмиз. Ҳеч кимдан кам эмасмиз. Мана, қишлоқ хўжалиги соҳасини олиб кўринг. Илгари буғдойни юртимизга не-не машаққатлар билан катта маблағ эвазига четдан олиб келардик. Президентимизнинг бу борадаги оқилона сиёсати туфайли Ўзбекистон ғалла билан ўзини ўзи таъминлайдиган, уни экспорт қиладиган давлатга айланди.\nТАРИХИЙ ҚАДАМЖОЛАР ОҲАНРАБОСИ\nБаҳоуддин Нақшбанд зиёратгоҳида саксон-саксон беш ёшни қоралаган онахон эътиборимизни тортди. У фарзандлари қуршовида оҳиста қадам ташларкан, “Шу кунларга етказганига шукр”, деб қўяр, жигарбандларига Ҳазрат Баҳоуддиннинг одамларни ҳалол меҳнатга, ўзаро меҳр-оқибатли, ҳушёр бўлишга даъват этувчи сўзларини эслатарди. Онахонни суҳбатга тортдик.\nСАҲРОДАГИ САЙЁҲЛИК МАРКАЗИ\nТабиатнинг нозик ҳилқати бўлмиш жайрон жуда ҳушёр, зийрак жонивор. Ўттиз йилдан ошдики, марказимиз ана шу камёб тур учун қўриқхона вазифасини ўтаб келаяпти. Айниқса, кейинги йилларда масканимизда жайронларни асраб-авайлаш, шу ернинг ўзида илмий тадқиқот ишлари олиб бориш учун қўшимча қулайликлар яратилгани айни муддао бўлди.\nГўзал Фарғона водийсини олтин узукка қиёсласак, ҳеч шубҳасиз, Андижон ана шу узукнинг бебаҳо гавҳаридир. Истиқлол йилларида ушбу вилоят ижтимоий-иқтисодий ривожланишнинг ойдин йўлига чиқиб олди.\nВОДИЙЛАРНИ ЯЁВ КЕЗГАНДА...\nБу довюрак ва ўктам халқнинг — Сурхон аҳлининг юрагида Алпомиш каби паҳлавонлардан мерос қолган шижоат яшайди.\nЎзбекистоннинг бугуни ва истиқболини Сурхондарёсиз, меҳмондўст ва ориятли одамларининг бой маънавиятисиз тасаввур этиб бўлмайди. Жануб офтобидан нур олган сурхондарёликларни мамлакатимизнинг бугунги тараққиётида ўзига хос ўрни ва нуфузи бор. Воҳада Истиқлол йилларида қишлоқ хўжалиги билан бир қаторда, саноат, кичик бизнес ва хусусий тадбиркорлик соҳалари жадал ривожланмоқда. Қурилиш ҳамда ободонлаштириш ишлари кўлами эса тобора кенгаймоқда.\nБугунги саҳифамизда фидойи сурхондарёликлар, улар амалга ошираётган ибратли ишлар, воҳанинг ўзига хос осориатиқалари ҳақида ҳикоя қиламиз.\nМашҳур халқ қўшиғида “Ёт элларнинг боғи билан боғчаси Хоразмнинг янтоғича кўринмас” деб куйланганидек, Хоразм воҳаси, Хоразм аҳли ўзининг бой тарихи, покиза қалби, бетакрор табиати, ўзига хос, ўзига мос фазилатлари, ғурури, қадди-қомати, виқор ва салобати билан ажралиб туради.\nМамлакатимизнинг барча ҳудудларида бўлганидек, Хоразм воҳасида ҳам истиқлол йилларида катта бунёдкорлик ишлари амалга оширилди.\nСезгандирсиз, бугунги саҳифамизда Хоразм вилояти ва унинг ўзига хос хусусиятлари, санъат ва ҳунармандчилик ҳадисини олган меҳнаткаш, мард ва фидойи одамлари ҳақида ҳикоя қиламиз.\nҚорақалпоқ халқининг мамлакатимиз ривожига қўшаётган катта ҳиссаси, иқтисодий-ижтимоий ҳаётнинг кўплаб соҳаларида қўлга киритаётган салмоқли ютуқларини бугун барчамиз яхши биламиз. Ушбу саҳифамизда Қорақалпоғистон Республикаси ва унинг меҳнаткаш, мард ва фидойи одамлари ҳақида ҳикоя қиламиз.


Жан-Мари Гюстав Леклезио 2008 йилги Нобел совриндори\n27 ноябр 2020, Тошкент вақти: 07:49\n9 октябр куни адабиëт бўйича 2008 йилги Нобел мукофотини қозонган кишининг номи эълон қилинди. Таниқли Француз ëзувчиси Жан-Мари Гюстав Леклезио [Jean-Marie Gustave Le Clezio] бу совринга лойиқ топилди. Швеция Академияси Ле Клезиони "янги адабий услублар, шоирона саргузаштлар ва ўта эҳтиросли ҳис-туйғуларга бой" ижодкор дея таърифлади.\n68 ёшли ёзувчи 10 миллион швед кронаси билан тақдирланадиган бўлди.\nНобел мукофотининг бу йилги совриндори Француз ëзувчиси Жан Мари Гюстав Леклезио ҳали 23 ëшидаëқ улуғ ëзувчи сифатида эътироф қилиниб¸ Ренадо мукофотини олган эди.\nËзувчи эълон қилган илк роман "Протокол" 1963 йилдаëқ дунëга машҳур бўлган эди.\nЭллик йилча давом этган ижоди мобайнида Ле Клезио ўттиздан ортиқ китоб, хусусан қиссалар, ҳикоя ва эсселар ёзган.\nËзувчини тақдирлаган Швеция Академияси Ле Клезиони "янги адабий услублар, шоирона саргузаштлар ва шайтонлаш даражасидаги эҳтиросни тасвирлай олган ижодкор” дея таърифлади.\nҲар сафар у ëки бу ижодкор соврин олар экан “Э шунга ҳам мукофот берилибди” деб лаб бурадиганлар бўлади. Аммо бу сафар мукофот чинакам ижодкорга насиб қилди¸ дейди мунаққид Семен Мирский.\n“Жан Мари Гюставнинг Нобел олиши нима бўлганда ҳам тасодиф ëки кутилмаган хабар эмас. Уни номи эълон қилиниши биланоқ француз матбуотида у бу мукофотга жуда лойиқдир¸ деган тақризлар пайдо бўлди. Уни бу мукофотга ўта табиий номзод дейишди. Бу жумлани ўзи ëзувчи учун жуда катта сийловдир”.\nҒарб дунëсида ëзувчилар¸ қироллар қўлидан соврину сийловлар олаëтган¸ адабиëт ходимлари иззату ҳурмат кўраëтган бир пайтда¸ Ўзбекистондаги адабиëт аҳли хўрлик ва ночорлик ичида забун турмуш кечирмоқда¸ дейди таниқли шоир ва ҳофиз Дадахон Ҳасан.\n“Ҳамма тирикчилик билан банд. Китобга қарамайди¸ газета ўқимайди¸ журнал ўқимайди. Чет эл адабиëтига ҳам аҳамият йўқ мени назаримда”.\n2006 йилги адабиёт соҳасидаги халқаро Нобел мукофоти турк ёзувчиси Ўрхон Памуққа берилган. Беш роман ва кўплаб асарлар муаллифи Ўрхон Памуқ Туркиянинг энг машҳур ёзувчиларидан бири. Айни вақтда марказий осиëлик адиблар ичида бирорта шу мукофотни олган киши йўқ. Сизнинг назарингизда буни боиси нимада¸ деб савол бердик Дадахон акага.\n«20¸ 21 асрни энг етук шоири¸ элим деб¸ халқим деб шеъриятда¸ адабиëтда курашган ва фаоллик кўрсатган одам Рауф Парфи деб биламан. Туркийлардан мана Чингиз Айтматовга бериш керак эди. Негадир шунга ҳам беришмади. Бу дунë жуда қизиқда. Ўзбеклардан ҳали ҳеч ким Нобел мукофотини олгани йўқ».\nОзодлик: Энди улар оламдан ўтган ëзувчилар. Ҳозирги замон ўзбек ëзувчилари орасида ҳам келажакда Нобел мукофотига сазовор бўлиши мумкин бўлган ижодкорлар борми?\n“Нобел талаби даражасида асарлар ëзса албатта бўлади. Лекин буларда ўша интилиш йўқда. Масалан Маъмурҳамид Қайрағоч деган шоирни биламан. Фарғона вилояти¸ Риштон тумани Қайрағоч қишлоғидан. Шунақа зўр шеърлари бор. “Битта-иккита шеърингни газетага бер” десам “Йўқ берманг” дейди. Ўзи бозорда қовун сотади. Чўлдан қовун олиб келиб сотиб¸ бола-чақа боқади”.\nОзодлик: Мана 2008 йилги Нобел мукофотига 68 яшар француз адиби лойиқ кўрилди. Бу адибнинг ижоди ва умуман жаҳон адабиëтидаги саркаш тўлқинларидан бугунги ўзбек зиëлиси¸ китобхони хабардорми?\n“Айтайлик 1990 йилларгача бўлган. Қачон нашр қилинар экан деб нашриëтни эшигини олдида кутиб ўтирар эдик. Ўзбекистон адабиëти ва санъати газетаси ҳафтанинг жума куни чиқарди. Жума куни газаета сотадиган жойларни олдида пойлаб ўтирар эдик. Шов-шув бўладиган асарлар албатта чиқарди. Ëзувчилар уюшмасида гап бўларди. Расул Ҳамзатовни шеърлари чиқибди¸ фалончани асари чиқибди деб талаш бўлиб кетарди. Ҳозир унақа гаплар йўқ”.\nДадахон Ҳасанга кўра¸ бугун ўзбек жамиятида китоблар носвой ва сомса ўрашга ишлатилмоқда холос.\n“Китобни хор бўлгани шуда. Сомса ўраб¸ носвой ўраб сотаяпти. Бундан 5¸ 6 йил олдин писта сотиб ўтирган аëлни олдида бир тахлам компютердан чиққан ëзувларни кўрдим. Бундай қарасам 40¸ 50¸ 60 йиллари Боймирза ҳайитни¸ Вали Қаюмхон отани Америкадаги¸ Саудия Арабистонидаги ўзбекларга ëзган ва улардан олган хатлари экан. Назаримда у босилиш учун компютердан чиққан¸корректуратурадан ўтган лекин босилмаган. Ҳалиги аëл унга носвой ўраб сотиб ўтирибди. Мен ўша қоғозларни ҳаммасини олиб келдим. Ҳозир ëнимда турибди”.\nДадахон Ҳасанга кўра¸ адабиëт қадрланадиган жамиятгина рўшнолик сари қадам ташлаши мумкин. Иқтисодий ижтимоий ривож топган¸ нафақат ўз ижодкорлари¸ балки ўнлаб ўзбек ижодкорларини ҳам бағрига сиғдирган Швеция бунга мисолдир¸ дейди суҳбатдошимиз.


Болага боғча танлаш - Farzand.uz\nБолага боғча танлаш\nБоғча бола учун янги бир босқич. Албатта боланинг боғчага бориши унга фойдали. Агар ота-она ишга чиқадиган бўлса, айниқса боғча зарур бўлади. Атрофимизда кўплаб боғчалар мавжуд, "улардан қайси бири яхши экан?"деган савол уйғониши табиий. Чет элда яшаётганлар учун буни билиш айниқса муҳим. Боғча танлашда нимага аҳамият бермоқ лозим?\nБоғчани танлашга астойдил ёндашсангиз бундан сиз ҳам, болажонингиз ҳам ютасизлар.\n1. Боғчага бориб бир оз кузатинг:\n- тарбиячиларнинг болалар билан муомаласи; - болаларнинг ўзаро муносабати; - боғча тартиби; - бола йиғласа тарбиячи уни қандай овутиши; - болага меҳр билан қарайдими; - болаларнинг тарбиячи билан мулоқоти яхшими; - болаларни эркалайдими; - кичик болалар бўлса уларни кўтариб юрадими; - бола билан мулоқот қилаётганда тарбиячи завқ олаётгани сезиладими; - тарбиячи асабийлашмаганми.\n2. Ҳар бир тарбиячига нечта бола тўғри келишини аниқланг. Энг кичик гуруҳдаги болалар (2 ёшгача) нормада бир тарбиячида 4 тадан ортиқ бола бўлмаслиги керак.\n3. Боғча лицензиясини кўринг (муддати ўтган бўлмаслиги керак).\n4. Тарбиячилар малакаси, маълумоти билан танишиб чиқинг.\n5. Боғча мафкураси билан (болалар билан муомалада боғча юритадиган фалсафа, тизим ёки тартиб) танишиб чиқинг.\n6. Хоналарни айланиб чиқинг:\n- тозами; - хавфсизми; - ўйинчоқлар бола ёшига мосми.\nЖанубий Кореяда боғча танлашдан олдин узун навбатга туриш лозим. Давлат боғчаларида тарбиячилар ҳар 6 ойда аттестация қилинадилар. Боғчадаги тарбия, ўқитиш ва муомала дунё тан олган стандартлар асосида олиб борилади.\n7. Касал болаларга нисбатан қандай сиёсат ўтказилади:\nҚай ҳолатда касал болани боғчага қабул қилиб, қай ҳолида асло киритмайди?\n8. Боғча гигиенасини кузатинг:\n- боланинг таглигини алмаштиргандан сўнг тарбиячи қўлини ювадими; - ўйнаш жойлар таглик алмаштириш жойидан алоҳидами; - болалар бир-бирининг идишидан овқатланишмайдими; - боғчада тозалаш ишлари қилинса, қўл ювиладими; - болалар бир-бирининг кийимини кийишмайдими.\n9. Фавқулотда ҳолат юз берса (масалан ёнғин) боғчадан эвакуация қилиш режаси мавжудми?\n10. Шу боғчага борадиган болалар ота-онаси билан суҳбатлашиб кўринг.\n11. Сизга шу боғча кўнглингизга ёқяптими?\n12. Боғча ходимларига савол беришга тортинманг.\nАхир боғча болажонингизнинг уйдан ташқи ҳаётга киришида биринчи катта қадамидир. Бу қадам қанчалик мустаҳкам ва ёқимли бўлса, кейинги қадамлар ҳам унга мувофиқ бўлади.


Huawei P9 Max: “топ” процессорга эга кучли фаблет - Terabayt.Uz\nHuawei P9 Max: “топ” процессорга эга кучли фаблет\nХитойнинг Huawei компанияси яқинда флагманлар учун Kirin 950 процессорини намойиш этганди. Шу кунларда эса Huawei Mate8 фаблетининг расмлари, шунингдек, Huawei P9 Max фаблети ҳақидаги хабарлар ҳам пайдо бўлди. P9 50S ҳақидаги маълумотларни AnTuTu бенчмарки расмий сайтида кўриш мумкин.\nФаблет 6,2-дюймли экран(1600×2560) эга ва нуқталар зичлиги 486ppi. Аппарат базаси саккиз ядроли Kirin 950 чипсети асосида бўлиб, Mali-T880 MP4 GPU график сопроцессори ва 4 ГБ оператив хотирага эга. Ўрнатма хотира 64 ГБ хажмда ва дастурий таъминот — Android 6.0 асосида. Фаблетнинг орқа томонига қўш камера ўрнатилган.\nАйтиш керакки, Huawei P9 Max синов жараёнида 73 759 очко жамғарган бўлса, 3D график тестида 16 822 очкога лойиқ кўрилган. Натижалар ажойиб, бироқ Samsung Exynos 7420 базасидаги Meizu Pro 5 кўрсатгичларидан юқори эмас. Meizu флагмани бу синовларда 76 244 ва 23 393 очко йиққан эди. Дарвоқе, Kirin 950нинг кўргазмали намунасига қўйилган баҳо AnTuTu да 82 000 очкодан ошди.\nЭслатиб ўтамиз, саккиз ядроли HiSilicon Kirin 950 процессори 16 нанометрли техножараёнда йиғилган ва унда big.LITTLE меъморчилиги қўлланилган: талабчан иловалар учун 2,53 ГГц такт частотага эга 4 ядроли Cortex A-72 ва кундалик топшириқлар учун 1,8 ГГц такт частотали 4 ядроли Cortex A-53.\nГрафикага “жавобгар” Mali-T880MP4 тезлатгичи. Компаниянинг фикрича, аввалги HiSilicon Kirin 930 дан анча кучли.\nФлагман процессорига i5 (Intel Core i5 билан адаштирманг) қўшилган ва у гаджетга ўрнатилган ҳаракат датчиклари маълумотларини йиғади ва қайта ишлайди. Қолаверса, у аввалги i3 дан кўра бир ярим баробар кам қувват сарфлайди.\nХитой компанияси Kirin 950 аввалгиларидан 40% фоизга кучлироқ, 60 % фоизга камроқ энергия сарфлайди, дея ишонтирмоқда. Бу, ўз навбатида, 3500 мАс қувватга эга аккумуляторнинг яна бир неча соат барқарор ишлашига имкон бериши мумкин.\nЧипсет тармоқда 4 G ни қўллай олади — унга LTE Cat.6 модеми ўрнатилган.\n#Huawei #Huawei P9 #P9 Max #процессор #фаблет


Пул футболдан устун келганда. Фаолиятининг энг юқори нуқтасида Европадан кетган футболчилар - Daryo\n15:01, 30.07.2021 29267\nХитой, Амирликлар, АҚШ… Иштиёқини йўқотган футболчилар шу мамлакатларга кетади. У ерда футбол даражаси паст бўлса ҳам, яхши маош тўланади. Кимдир фаолияти сўнгида у ерга боради, кимдир эса фаолиятининг энг юқори нуқтасида. Қуйида Европани эрта тарк этган 8 футболчи ҳақида ҳикоя қилинади.\n8. Антони Модест — 33 ёш. Хитой (2016-2017)\nXXI асрнинг 10 йилларида Антони Модест «Кёльн» жамоаси мухлисларининг севимли футболчиси эди. Ҳужумчи фаолияти бошида «Ницца», «Анже», «Бордо» ва «Бастия» жамоаларида тўп суриб, ўртача натижа қайд этган. 2013 йилда Антони Германиянинг «Ҳоффенҳайм» жамоасига ўтди. У ерда ҳам ўртача ўйин намойиш этган футболчига «Кёльн» қизиқиш билдирди. Модест у ерда порлади. 2 мавсумда 68 та ўйинда иштирок этиб, 40 та гол урди. Жамоа мухлислари ниҳоят ажойиб футболчига эга бўлганидан жуда хурсанд эди. Лекин бойвачча хитойликлар келди ва ҳужумчини ўзларининг чемпионатига олиб кетди. Хитойда 2 мавсум тўп сурган француз футболчиси яна «Кёльн»га қайтди. Бу сафар у аввалги Антони эмасди: 2 йилда 10 та ўйинда иштирок этди. Хитой футболчининг муваффақиятли фаолиятига нуқта қўйиши мумкинлигининг яққол исботи.\n7. Рамирес — 34 ёш. Хитой (2016—2019)\nБразилиялик — ўнинчи йилларнинг биринчи ярмида таянч зонанинг эталонларидан бири эди. 2010 йилда «Челси» Рамиресни харид қилди. «Аристократлар» сафида футболчи қўлга киритиш мумкин бўлган барча совринларни, шу жумладан, 2012 йилда Чемпионлар Лигасини ҳам ютди, Бразилия терма жамоасидан чақирув олди. Лекин 28 ёшида Рамирес Хитойдан таклиф олади ва у ерга кетишга қарор қилади. Хитойдаги 2 мавсумидан сўнг ярим ҳимоячи жамоасиз қолади. 2019 йилда «Палмейрас» футболчига бошпана беришга рози бўлади. Рамирес ўз юртида Либертадорес Кубогини қўлга киритади, лекин Бразилиядаги 3 йил доимий захирадан майдонга тушишлар, кам ўйин амалиёти билан ёдда қолди. 34 ёшли Рамирес ҳеч кимга керак бўлмай қолди ва ҳозирда эркин агентга айланган.\n6. Янник Карраско — 27 ёш. Хитой (2018-2019)\nФото: Гетттй Images\nФаолиятининг илк йилларида Янник Феррейра Карраско «Монако»да ажойиб ўйин намойиш этди. Франциядаги уч мавсуми мобайнида бельгиялик иқтидор эгаси асосий таркиб футболчисига айланди. Диего Симеоне футболчини «Атлетико Мадрид»га ўтишга кўндиради. Карраско Мадрид жамоасида қанотда ҳаракат қилди ва алмаштириб бўлмас футболчига айланди. 2018 йилда хитойликлар футболчига таклиф билан чиқди ва Янник Жаҳон Чемпионатидан аввалроқ уларнинг таклифини қабул қилди. «Дальян Про»да ҳам кучли футбол намойиш этган Карраско раҳбарият билан низолашиб қолади ва иккинчи мавсумининг охирида Хитойни тарк этиб, «Атлетико»га қайтади. Янник 2020/21 йилги мавсумда «Атлетико» сафида чемпионга айланди ва гол+пас тизимида 16 очко жамғарди. Карраско ўз вақтида Хитойдан кета олди.\n5. Халк — 34 ёш. Япония (2005—2008), Хитой (2016—2020)\nХалк — ноёб футболчи. Бразилиялик фаолиятини Японияда бошлаган. У ердаги муваффақиятли фаолиятидан сўнг «Порту»га ўтган. Португалия жамоаси сафида бутун дунё унинг узоқдан берадиган кучли зарбаларини томоша қилди. Терма жамоадан чақирув олган Халк энди «Ливерпуль» ёки «Барселона»га ўтиши кутилганди. Аммо футболчи Россиянинг «Зенит» жамоасини танлади. Санкт-Петербургликлар сафида омадли фаолият олиб бораётган Халк хитойликлар назарига тушади. Халк ўйлаб ўтирмасдан Хитойга йўл олади. Осиёда фаолияти кўнгилдагидек ўтмаган футболчи 2021 йилда Бразилияга қайтади. «Атлетико Минейро» аъзоси бўлган Халк топ-5 чемпионатларидан бирортасида ўйнамади. Шунга қарамасдан қайси жамоада тўп сурган бўлса, ўша жамоа афсонасига айлана олди.\n4. Карлос Вела — 32 ёш. АҚШ (2018 йилдан ҳозиргача)\nКарлос Велани Жанубий Америкада порлади деб айтиб бўлмайди. Вела ноёб иқтидор эгаси эди ва бу унинг 2008 йилда «Арсенал» сафига ўтишига замин яратди. АПЛда унга осон бўлгани йўқ, мексикалик футболчи чемпионат танлашда адашганди. Бешафқат ва кучли Англия Премьер Лигаси Карлосга ўзининг салоҳиятларини кўрсатишга йўл қўймади. Англиядаги 3 йиллик фаолиятидан сўнг Вела Испанияга кетишга мажбур бўлди. «Реал Сосьедад»даги илк мавсумидаёқ Карлос асосий таркиб футболчисига айланди ва гол+пас тизимида 20 очко тўплашга муваффақ бўлди. Вела жамоани олдинга бошларди ва асосий юлдузга айланди. «Сосьедад»даги 6 йиллик фаолиятидан сўнг Карлос MLS’га ўтди. «Лос-Анжелес» сафида ҳам Карлос Вела етакчига айланди. Ҳозирда 32 ёшда бўлган Вела бошқа жамоага ўтиш ҳақида ўйлаётгани йўқ.\n3. Себастьян Жовинко — 34 ёш. MLS (2015—2018), Саудия Арабистони (2018 йилдан ҳозиргача)\n«Эмполи»даги ажойиб ўйинлари Себастьян Жовинконинг «Ювентус»га ўтишига сабабчи бўлди. Туринда Себастьяннинг ишлари юришмади, жамоа даражаси у учун юқорилик қилди. Шунинг учун 2010 йилда футболчи «Парма»га ўтди. А Сериянинг ўртамиёна жамоасида Жовинконинг ўйини очилиб кетди: 70 ўйинда 40 голли вазиятларда қатнашди. Жамоа мухлислари футболчини яхши кўрарди ва ҳеч қаерга кетишини истамасди. Аммо «кекса синьора» Жовинкони қайтариб олишни хоҳлаб қолди. Шу тариқа Себастьян 2012 йилда «Ювентус» сафига қайтди. 2015 йилда эса MLS’га йўл олишга қарор қилди. «Торонто» сафида фаолият олиб борган футболчи 2018 йилда шартномаси якунига етгач, Саудия Арабистонининг «Ал-Ҳилол» жамоасига бориб қўшилди. Себастьян Жовинконинг Италияга қайтиши борасидаги миш-мишлар тинмаяпти, аммо бунга ишониш қийин.\n2. Алекс Тейшейра — 31 ёш. Хитой (2016—2020)\nТейшейра Донецкнинг «Шахтёр» жамоасига ёшлигиданоқ қўшилганди. Украина жамоаси ўша вақтларда ҳам бразилиялик футболчиларни харид қилиб, уларни катта нархларга сотиш билан шуғулланарди. Фернандиньо, Дуглас Коста, Виллиан, Луис Адриано каби футболчилар шулар жумласидан. 2015/16 йилги мавсумда «Ливерпуль» Тейшейрани харид қилиш учун «Шахтёр» билан боғланади. Аммо Алекс негадир бу таклифга эътибор қилмасди. Бунга эса сабаб бор эди. 2016 йилда хитойликлар «Шахтёр»га жуда катта пул тўлайди ва футболчининг ўзини ҳам «рози қилади». Алекс Хитойга кетишга қарор қилади. 2020 йилда эса шартномаси якунига етган футболчи эркин агентга айланди ва ҳозирча ҳеч ким «Цзянсу Сунин» таклиф қилганчалик шартнома таклиф қилмаяпти.\n1. Оскар — 29 ёш. Хитой (2017 йилдан ҳозиргача)\nОскар «Челси» сафида порлаган бразилиялик футболчилардан бири. У Чемпионлар Лигасида дебют ўйинидаёқ «Ювентус» дарвозасига иккита гол уриб, ЕЧЛ тарихида дублга эришган энг ёш футболчига айланган эди. Бразилия терма жамоаси ва «Челси»нинг асосий таркиби вакили футбол учун идеал ёшида Хитойга кетди. «Шанхай СИПГ» унинг кейинги жамоасига айланди. Хитойда унинг фаолияти турғун ҳолатда кечди. Ҳозирга келиб у Чин юртини тарк этиш истагида, бироқ Европага қайтганда ҳам янги жамоаси «Челси» даражасида бўлмаслиги аниқ.\n10:12, 01.09.2021 78340\n07:37, 29.08.2021 74350\n02:01, 30.08.2021 42496\n21:54 Бугун 772\n21:45 Бугун 2710\n21:32 Бугун 3037\n21:22 Бугун 3344\n16:55, 16.09.2021 64949\n09:52, 17.09.2021 64351


Davlat ramzlari » Navoiy shahar 10-sonli umumiy o`rta ta`lim maktabi\nДавлат герби Ўзбекистон Республикасининг 1992 йил 2 июлдаги 616-XII-сонли «Ўзбекистон Республикаси Давлат герби тўғрисида»ги Қонуни билан тасдиқланган. Ўзбекистон Республикаси Давлат герби қуйидаги кўринишга эга: тоғлар, дарёлар ва сўл томони буғдой бошоқларидан, ўнг томони эса чаноқлари очилган ғўза шохларидан иборат чамбарга ўралган гуллаган водий узра қуёш заррин нурларини сочиб туради. Гербнинг юқори\nЎзбекистон Республикаси Давлат мадҳиясининг матни ва мусиқаси Ўзбекистон Республикасининг 1992 йил 10 декабрдаги 768-ХII-сонли «Ўзбекистон Республикасининг Давлат мадҳияси тўғрисида»ги Қонуни билан тасдиқланган. Ўзбекистон Республикасининг Давлат мадҳияси Ўзбекистон Республикаси Давлат суверенитетининг рамзидир. Ўзбекистон Республикасининг Давлат мадҳиясига зўр эҳтиром билан қараш Ўзбекистон Республикаси


Аввалроқ Хоразм вилоятида бир гуруҳ аёллар қизни ечинтириб, унинг қизлик иффати йўқлигини рўкач қилиб, видеога олгани ҳақида хабар берган эдик. Барча ҳолат видеога олиниб, тарқатиб юборилган.\nМавжуд маълумотларга кўра, тўй Урганч шаҳрида бўлиб ўтган. Тўйдан сўнг куёв қариндошларига қиз бокира эмаслиги ҳақида айтган. Шундан сўнг унинг қариндошлари қизни ечинтириб, ҳолатни видеотасвирга олган. Кейинроқ видео тармоқларга тарқатилган.\nТаъкидланишича, барча ҳолат куёвнинг аммаси томонидан тасвирга олинган. Қизнинг ўгай отасининг айтишича, куёв аввалроқ ўзга қизни зўрлагани учун судланган бўлган. Бу ҳақда келиннинг оиласи тўйдан кейингина билган. Ўгай ота шунингдек, куёв томон тўйга кетган ҳаражатлар учун 50 млн сўм талаб қилганини айтди. Эркак сўралган пулни бера олмагач улар видеони тарқатиб юборган.\nҲозирда видеога олган фуқаролар ушланган. Ҳуқуқни муҳофаза қилувчи органлар томонидан теговолди суриштирув ишлари ўтказилаётгани маълум қилинди.\nЖамила 6 декабр 2020 22:11\nАстохфурлох хаммамизга инсоф,акл,илм ,имон берсин оллохим.\nSuxrob Ziyayev 1 декабр 2020 16:22\nБунака ишлар купйиб кетяпти\nO`ZBEK 30 ноябр 2020 11:26\nШу мавзуни чайнаб келаётган журналист хам. Уша уйланмокчи бўлган куёвбачча хам бошка катнашга аёллар хам ИФ...ЛОС инсонлар экан. Хамманг ўлсанг бўлмайдими. ХОРАЗМНИ шарманда қилдиларинг ку.\nДилноза 29 ноябр 2020 21:48\nУят шу нарсалани курсатканлага.\nДилшод 29 ноябр 2020 21:02\nБобир 29 ноябр 2020 17:41\nухшатмасдан учратмас деганларидек тенгини топибтида иккови хам\nradik 29 ноябр 2020 16:38\nБош ерилса дуппи остида деган жудаям хикматли гап бор,эй муслима аеллар! сизларга нима булмокда узларингни узларинг бутун мамлакатга шарманда килиб?\nСаид 29 ноябр 2020 16:30\nҚайси аҳмоқ ёзди, тушунарсизку... Ўзи қайта ўқиб кўрсин аввал...\nRashid 29 ноябр 2020 15:56\nТемур 29 ноябр 2020 15:47\nЖурналистлар илтимос сизлардан озгина мантикли ёритинглар. Айтилган гапларда мантик йук, угай келиннинг отасини айтган гаплари умуман тушунарсиз. Келиннинг киз бола еки киз бола эмаслигига куёвнинг камалганига нима алокаси бор, ёки уша айтган яъни зурланган киз шу келинми?\nЎзбекистон янгиликлари » Ҳодиса » Хоразмда фуқаронинг қизлик иффати текширилиши билан боғлиқ ҳодиса юзасидан янги тафсилотлар маълум қилинди


Андижон қатлиоми “Аср фожеаси” номи билан уммат тарихида қолади! - | Hizb-Uzbekiston.info\nHome›МАҚОЛАЛАР›Андижон қатлиоми “Аср фожеаси” номи билан уммат тарихида қолади!\nАндижон қатлиоми “Аср фожеаси” номи билан уммат тарихида қолади!\n2005-йил. 13-май. Андижон шаҳри, Бобур майдони. Шу санада жиноятчи Каримов бошчилигидаги ёвуз кучлар, ўз ҳақ-ҳуқуқларини талаб қилиб намойишга чиққан минглаган бегуноҳ уммат вакилларини оммавий қатл этди. Бу қатлиом нафақат Ўзбекистон тарихида, балки дунё миқёсида ҳам Шом қатлиомидан кейинги аср фожеаларидан бири бўлиб қолмоқда. ОАВлар, хусусан Ўзбекистон ҳукуматига тобе матбуотлар ушбу фожеани “Андижон воқеалари” деб номласаларда, аслида эса ҳақиқий қатлиом ҳисобланади.\nБиз ушбу мақоламиз орқали ўша куннинг тафсилотларига тўхталмоқчи эмасмиз, балки ушбу қирғинга омил булган жиҳатларга тўхталмоқчимиз. Юртимизнинг аксар аҳолиси муқаддас Ислом динига эътиқод қилади. Ислом ва унинг таълимотларини жамиятга ёйиш, мусулмон кишисини дунёқараши ҳамда зулмкор ҳукуматни муҳосаба қилиш каби кўринишлар юртимизнинг бошқа минтақаларига кўра, пойтахт ҳамда водий вилоятларида анчайин жонли эди. Ушбу ҳолатлар Ислом ва мусулмонларга адоватли душман бўлган Каримов ва унинг ҳукуматига ёқмади. Натижа эса ўзингиз гувоҳ бўлган 1999-йилда “Тошкент портлашлари”, сўнгра 2005 йилда эса “Андижон қатлиоми” мустамлакачи учинчи кучлар ёрдамида уюштирилди.\nБундай пасткашликларга қўл уриш мусулмонларга адоватли куфр ҳукуматлари учун доимий ишга айланиб бўлган. Аллоҳ Субҳанаҳу уларнинг асл мақсадларини ўз каломида шундай баён қилади:\n– „Улар имкон топсалар, то динингиздан қайтармагунларича, сизлар билан жанг қилаверадилар“. (2:217)\nҲа, ҳақиқат олдида бардош бера олмаган ҳукуматлар ифлос, тубан услубларни қўллашга ўтадилар. Яъни ёрқин ҳужжат-далиллар қаршисида тура олмай абгор бўлган барча мағлуб тузумлар учун бундай йўл тутиш одатий ҳолдир. Улар ташвиқот юргизиб одамлар билан Ислом орасини тўсиб қўймоқчи бўладилар. Улар ҳақиқат йўлида юрган жамоаларни ва ушбу жамоа вакилларини халқ душманлари, экстремистлар ҳамда шунга ўхшаш ҳар хил номлар билан номлайдилар. Худди Пайғамбар САВни ҳали сеҳргар, ҳали фолбин деб туҳмат қилишганларидек. Ташвиқотлардан ҳам ҳеч иш чиқмагач, алоқани узиш услубига ўтадилар. Бу иш ҳатто давлатлараро конгрессларда муҳокама даражасига кўтариладики, қайси бир давлат ёки қайсидир сиёсий ташкилот ёки қайсидир ҳизб билан алоқани узиш учун келишиб оладилар.\nАммо Ислом ва мусулмонлар душманлари бўлган куфр аҳли ҳис қилмайдиган бир жиҳат бор. Яъни Аллоҳнинг ирода сифати шундай сифатки, “Бўл” деган иши бўлмасдан қолмагай. Каримов ҳукумати ушбу оммавий қатллар орқали Аллоҳнинг динини ўчирмоқчи бўлди. Аммо кун сайин, соат сайин бошқа дин вакилларининг Ислом сафига кириб келишлари авж олмоқда. Масжидлар уммат ёшларини ўзига сиғдира олмайдиган даражада тўлиб тошмоқда.\n– „Улар Аллоҳнинг нурини (яъни Исломни) оғизлари (яъни беҳуда гаплари) билан ўчирмоқчи бўлурлар. Аллоҳ эса, гарчи кофирлар истамасалар-да, Ўз нурини (яъни динини) тўла (яъни ҳар тарафга) ёйгувчидир“. (61:8)\nШунингдек, уммат ичидан етишиб чиқаётган холис ёшларнинг ақллари ўрганган нарсаларининг тубигача тушунди, майллари Аллоҳ ва Расулининг муҳаббатидан бошқа ҳар қандай нарсадан бош тортди. Хоҳишлари эса Пайғамбар САВ олиб келган нарсага тобе бўлди. Мусулмон ёшлари эса эътиқодларини сақлаб қолиш учун керакли ўринларда диёрларидан, иссиқ ўрин-жойларидан ҳижрат қилдилар. Парвардигорларига содиқ бўлиш учун мол-дунёларини ташлаб, оилаларини эса Аллоҳга омонат қўйиб, фаолиятларида бардавом бўлмоқдалар. Маҳаллий ҳукуматлар ҳозирча ҳимоячиси бўлмаган мусулмонлардан ўзларини катта олиб, бор қувватларини ишга солган ҳолда заҳарларини сочмоқда, макр қиличларини яланғочламоқда, аммо юртимиз ичкарисидаги фаолият аҳли ҳисобланмиш ёшлар, бу тазйиқларнинг бирортасига ҳам эътибор бермаган ҳолда, ўз олдиларига қўйган мақсадлари сари шаҳдам қадамлар билан ўз йўлларини давом эттирмоқдалар.\nБу мўминлар ҳаётдан ажраб қолишдан мутлақо қўрқмайдилар. Зеро, ҳаётни ато этгувчи зот Аллоҳнинг ўзидир. Ундан ўзгадан талаб ҳам, тамаъ ҳам қилмайдилар, аксинча яҳуд вужудининг малайлари бўлган хоин президентларнинг қўрқитишларини назарларига ҳам илганлари йўқ. Кучишлатар тузилмалари тарафидан мусулмон фарзандларини эътиқодлари учун зах ертўлаларда сақласа ҳам, Жаслиқ каби саҳроларга олиб ташласа ҳам, бу йўлдан чекинмадилар, қочмадилар, тиз чўкмадилар, улардан кечирим сўрашни ўзларига ор деб ҳисобладилар.\nМана ўн беш йилдирки, этлари суякларига ёпишиб қолсада, оёқларидан мажол, кўзларидан нур кетсада бу золимларга бўйин эгишдан кўра, тик туриб ўлмоқликни шараф деб билмоқдалар. Исломни қабул қилган кунлариданоқ ота-боболарининг эътиқодига қисман айланиб улгурган коммунистик, капиталистик эътиқодларидан юз ўгириб, бутун инсониятни зулматдан нурга олиб чиқувчи, мазлумни ҳаққини золимдан олиб берувчи, инсонларни инсонларга бош эгишидан сақлайдиган ҳамда инсониятни абадий саодатга элтувчи Буюк Исломий Халифалик Давлатларини барпо этиш, ҳаёт майдонига қайтариш учун Парвардигорларига берган ахду-паймонларига содиқ турган ҳолда фаолиятларини давом эттирмоқдалар.\nЎзбекистон аҳолисининг тўқсон фоиздан кўпроғи мусулмонлардан иборат бўла туриб, қачонгача бу уммат Ислом ва мусулмонлар душмани бўлган ёвузлар, золимлар ва унинг малайларига бош эгиб яшайди?! Бошимиздан ўтказаётган бу зулму ситамларга кўзимизни кўр, қулоғимизни кар, тилимизни соқов қилиб олишимиз келажак авлодимизни ўз қўлимиз билан қатл этиш эмасми?! Жамиятимизни кўз ўнгимизда тубанлик ботқоғига ботиб бораётганини жим кузатиб туришимиз жамиятга ва келажак авлодларимизга нисбатан хоинлик ҳисобланмайдими?! Ислом ва мусулмонларга нисбатан Каримов томонидан қилинаётган жирканч ва ваҳший жиноятларга қачонгача сукут қиламиз?! Ахир бу жиноят қурбонлари бизнинг ака-укаларимиз, опа-сингилларимиз, фарзандларимиз, жигар пораларимиз, ўз умматимиз эмасми?!\nوَلَا تَحْسَبَنَّ الَّذِينَ قُتِلُوا فِي سَبِيلِ اللَّهِ أَمْوَاتًا ۚ بَلْ أَحْيَاءٌ عِنْدَ رَبِّهِمْ يُرْزَقُونَ *فَرِحِينَ بِمَا آتَاهُمُ اللَّهُ مِنْ فَضْلِهِ وَيَسْتَبْشِرُونَ بِالَّذِينَ لَمْ يَلْحَقُوا بِهِمْ مِنْ خَلْفِهِمْ أَلَّا خَوْفٌ عَلَيْهِمْ وَلَا هُمْ يَحْزَنُونَ\n“Аллоҳ йўлидаги жангда ўлдирилган зотларни ҳаргиз ўликлар деб ўйламанг! Йўқ, улар тириклардир! У зотлар Аллоҳ ўз фазлу карами билан берган неъматлардан хушнуд ҳолларида баҳраманд бўлмоқдалар ва ҳали ортларидан етиб келмаган биродарларига ҳеч қандай хавфу хатар йўқлиги ва ғамгин бўлмасликлари ҳақида хушхабар бермоқдалар”. (3;169-170)\nХизб-ут Таҳрирнинг Ўзбекистондаги медиа офиси Зайниддин.\nTagsАндижон қатлиоми“Аср фожеаси”\nСуриядаги кураш лойиҳалар курашидир шахслар кураши эмас


Санитария талабларига риоя этилиши устидан мониторингни давом эттириш керак – ҚР Бош вазири\n16 Ноябрь 10:01\nNUR-SULTAN. Kazinform - Қозоғистон Бош вазири Aсқар Мамин Ҳукуматга мамлакатда санитария талабларига риоя этилиши устидан мониторингни давом эттириш бўйича топшириқ берди, дея хабар беради Kazinform мухбири.\n«Умумий эпидемиологик вазият барқарор. Касалхоналарда юқумли касалликлар улуши - 30%, интенсив терапияда эса 27% ни ташкил қилади. «Қизил зонада иккита вилоят – Павлодар ва Шимолий Қозоғистон вилоятлари, 5 та ҳудуд сариқ зонада, 10 та вилоят яшил зонада қолмоқда», — деди Бош вазир.\nУнинг сўзларига кўра, бир қатор Европа давлатларида коронавирус инфекциясининг тарқалиши давом этмоқда.\n«Шунинг учун, санитария-гигиена талабларига риоя этилишини ва мониторинг гуруҳлари томонидан назорат қилинишини таъминлаш бўйича чора-тадбирлар давом эттирилиши керак», — деди Aсқар Мамин.\nБош вазир, шунингдек, Pfizer вакцинасини пуллик бозор сегментида ишга тушириш таклифини қўллаб-қувватлади.\n«Ҳудудларга Pfizer вакцинаси юборилди. Шунингдек, мен вакцинани бозор сегментига олиб чиқиш таклифини қўллаб-қувватлайман, токи одамлар ўзларига керакли ваксинани ҳақ евазига олиш имконияти пайдо бўлсин. Ташиш ва сақлаш вақтида вакциналарни сақлаш режимига алоҳида эътибор берилиши керак. Шу муносабат билан ахборот-тушунтириш ишларини олиб боришингизни, қайта эмлаш тамойилларига амал қилишингизни сўрайман», деди Aсқар Мамин.


Жаҳон банки Андижон шаҳрининг иссиқлик таъминотини реконструкция қилиш учун $36 млн ажратади – Газета.uz\nЖаҳон банки Андижон шаҳрининг иссиқлик таъминотини яхшилаш учун қиймати 36 млн доллар бўлган лойиҳани бошлайди. Унинг доирасида 24 км иссиқлик узатиш тармоқлари, 271 та кўп қаватли уй қурилиши ҳамда 32 та ижтимоий соҳа объектида алоҳида ишлайдиган иситиш ускуналари ўрнатилиши кўзда тутилган.\nLotinchada 18 июн 2021, 15:02 Иқтисодиёт\nПрезидент Шавкат Мирзиёев 18 июнь куни Андижон вилоятидаги фаоллар билан йиғилишда сув таъминоти масалаларига ҳам тўхталиб ўтди, дея хабар бермоқда «Газета.uz» мухбири.\nДавлат раҳбари сўзларига кўра, вилоятда бу йили 162 млрд сўм марказлашган маблағлар ҳисобидан, 460 км ичимлик суви, 23 км канализация тармоғи, 95 та сув иншооти қурилади ва реконструкция қилинади. Натижада, 117 та маҳалладаги 200 минг аҳолининг ичимлик сув таъминоти яхшиланади ва 37 минг аҳоли канализацияга уланади.\nҚайд этилишича, 480 та маҳалладаги 1 минг 375 км ички йўллар ва 6 та кўприкни қайта қуриш ва таъмирлашни 1 октябргача якунлаши керак.\nВилоятда 2021 йилда 1 минг 147 км электр узатиш тармоқлари, 300 дан зиёд трансформатор пунктларини қуриш ва капитал таъмирлаш ишлари амалга оширилмоқда. Натижада 571 та маҳалла ҳамда 2 минг 374 та ижтимоий соҳа ва тадбиркорлик объектининг электр таъминоти яхшиланиши кўзда тутилган.\n«Бу йил Жаҳон банки иштирокида қиймати 36 млн доллар бўлган „Андижон шаҳрининг иссиқлик таъминоти тизимини реконструкция қилиш ва самарадорлигини ошириш“ лойиҳасини бошлаймиз. Лойиҳа доирасида 3 та янги қозон ва 24 километр иссиқлик узатиш тармоқлари қурилади, 271 та кўп қаватли уй ва 32 та ижтимоий соҳа объектида алоҳида ишлайдиган иситиш ускуналари ўрнатилади», — деди президент.\nИкки ой муддатда ушбу лойиҳа бўйича тендер савдоларини ўтказиб, қурилиш ишларини бошланиши белгиланди.\nБундан ташқари Шавкат Мирзиёев Бобур шоҳ кўчаси ва Марказий темир йўл вокзалини боғлайдиган кўприк қурилиши ҳақида маълум қилди.\n«Яна бир йирик лойиҳа — Бобур шоҳ кўчасининг икки қисмини боғлайдиган ва Марказий темир йўл вокзали устидан ўтадиган, 700 метр узунликдаги кўприк қурилади. Натижада, масофа 5 километрга, вақт сарфи эса 25 фоизга қисқариб, Андижон аҳлининг неча йиллик орзу-ниятлари амалга ошади», — таъкидлади давлат раҳбари.